HAURRAREN GARAPEN INTEGRALERANTZ\nOinarrizko emozioak lantzeko emozio programa da Kuku!, norbere emozioak ezagutzeko, erregulatzeko eta besteenak hobeto ulertzen laguntzeko, ahozkotasuna oinarri hartuta.\nPoza, haserrea, beldurra, tristura, nazka eta sorpresa dira oinarrizko sei emozioak. Emozioen lanketarako berariazko elementuak sortu dira, norberaren bizipenetatik abiatuta, esparru anitzetan erabilgarri direnak: eskolan, familia artean edota haurrak bere kasa jolasteko.\nKuku! emozio programaren gako nagusiak:\nHaurraren izate osoa errespetatzen du.\nHaurraren emozioak dira protagonista.\nKomunikazio eta hizkuntza gaitasunetan jartzen du azpimarra.\nEkintza autonomoan oinarrituta.\nIrekia eta malgua da.\nLiteratura eta arte lanak, jolasak eta tailerrak ditu abiapuntu Kuku! programak. Emozio bakoitzak horma-irudia, album ilustratua eta ikus-entzunezkoa ditu; horiez gain, emozio-txartelak, dominoak eta memoria-jokoak osatzen dute programaren bilduma.\nIngurune digitalean, berriz, irakaslearentzat gidaliburuak eta gelaratze proposamenak eskaintzen dira, plangintzarako eta ebaluaketarako erremintekin batera.\nIkasle bakoitzaren behar eta interesetara egokitzen da Kuku! emozio programa; une, espazio eta adin ezberdinetan landu daiteke.\nIkasleak ekintza autonomoan aritu ahal izateko elementuek osatzen dute bilduma: ipuinak, horma-irudiak, ikus-entzunezkoak eta jolasak, besteak beste.\nETXEAN ERE EMOZIOAK LANTZEKO BALIABIDEAK


Irekia Eusko Jaurlaritza - Gobierno Vasco :: 290.000 euro toki erakundeen artxiboetarako (Gobernu Bilera 2016-06-28)\n290.000 euro toki erakundeen artxiboetarako …\n290.000 euro toki erakundeen artxiboetarako (Gobernu Bilera 2016-06-28)\n<img src="https://www.irekia.euskadi.eus/uploads/cover_photos/33640/original/logoconsejo.jpg" style="max-width:100%" alt="" />\nGobernu Kontseiluak Hezkuntza, Hizkuntza Politika eta Kultura sailburuaren proposamenez, gaurko bileran onartu du, 2016an toki erakundeei beren artxibo sistema propioa jartzeko edota sendotzeko diru-laguntzak deitzen dituen Agindua. Era berean, deialdi honen bidez, artxibo sistema horiek ezartzeko proiektuak egitea ere laguntzen da diruz.\nDeialdi honen bidez diruz lagundu ahal izango dira, xede hauetakoren bat edo batzuk dituzten proiektuak: funtsak deskribatzeko tresnak sortzea edo hobetzea; dokumentu-funtsak baloratzea eta aukeratzea, betiere funtsak kontserbatzeko edo suntsitzeko politika orokor baten atal gisa; kultura-zabalkunderako artxibo-jarduerak; dokumentuak, funtsak eta dokumentu-bildumak digitalizatzeko jarduerak, batez ere 50 urte edo gehiago badituzte.\nHezkuntza, Hizkuntza Politika eta Kultura Sailak 290.000 euro bideratzen ditu diru-laguntza hauetarako, eta hauen onuradun izan daitezke udalak, udalek baino lurralde txikiagoa hartzen duten entitateak eta toki-izaera duten udalaz gaindiko entitateak.


Soraluze finalera - Soraluze - Plaentxia.eus\nUbane Madera Zangitu 2022-06-08 10:40\nAtzo Atxotegik eta Balerdik 22-11 irabazi zuten Aretxabaletako bikotearen kontrako pilota partida. Hori horrela, Debarroko txapelketako finala jokatuko dute Soraluzeko taldeko nagusiek. Partida bizkorra izan zen, tanto biziekin, apenas ordu erdi iraun zuen.\n19:30ean hasi zen partida, Leire Elizburu soraluzetarra epaile zela. Lehen sakea aretxabaletarren esku geratu zen eta haren bidez etorri ziren bisitarien lehen tantoak. Baina segituan parekatu zuten norgehiagoka soraluzetarrek eta 5. tantotik aurrera, partida osoan izan ziren aretxabaletarren aurretik, hainbat tanto sake bidez eginez.\nPartida motza izan arren, bizi-bizia izan zen, tanto bizkorrekin. Atzean baino, gehiago jokatu zuten lau t’erdiaren barruan, bolea eta dejada ugari eginez. Azkenean, 22-11 bukatu zen partida, 20:01ean.\nHorrenbestez, Soraluzeko bikotea Debarroko txapelketako finalera sailkatu da. Ekainaren amaiera aldera jokatuko da finala, Aretxabaletan.


Desfibriladoreak instalatzeko enpresa | Kardioprotekzio instalazioa\nDesfibriladoreen instalatzaileak muntatzearekin eta seinaleztatzearekin\nSalvaVidas proiektua\tZerbitzuak Ikusia 10885\nLifeguard Project DEA DESA desfibriladoreak instalatzeko enpresa da espazio publiko eta pribatuetan, desfibriladoreak enpresa, entitate eta partikularretan instalatzen ditugu.\nDEA desfibriladoreen instalatzaileek, eskatu aurrekontua hemen\nSalvavidas proiektua kardio babesean espezializatutako enpresa gisa, DEA DESA desfibriladoreak instalatzeko zerbitzuak eskaintzen ditugu Espainia osoan. Desfibriladore instalazioak egiten ditugu espazio publiko eta pribatuetan.\nEnpresa edo entitate batek kanpoko desfibriladore bat instalazioetan instalatu behar duenean, gurekin harremanetan jarri besterik ez du egin behar eta ahalik eta denbora laburrenean eta zure autonomia erkidegoko indarreko araudia betez haien instalazioak babesteko beharrezko guztia zainduko dugu.\nInstalazio baten funtsezko puntua desfibriladore edo desfibriladoreen kokapena da, leku egokia aurkitzea eta nola jarri behar den, bere kokapena ahalik eta zuzenena eta egokiena izan dadin.\nDesfibriladoreen instalazioa DEA DESA | Muntaketa, osagaiak eta mantentze-lanak\nLehenik eta behin, gure profesional taldeak instalazio guztiak aztertuko ditu, bihotzeko erreskate punturik onena aukeratzeko. Bere kokapenari buruzko arau zehatzik ez badago ere, gure ezagutzan eta esperientzian oinarritutako jarraibide batzuk daude, eta horrek eraman behar gaituen lekua ikusgarritasun handiko, segurua eta sarbide azkarra duen lekua izan behar dela zehaztera garamatza. eraikinaren edozein eremutatik.\nHorregatik, desfibriladoreak instalazio eta kardioprotejatutako espazioetan jartzeko baldintza guztiak betetzen dituzten erdiko edo sarrerako gune handietan egin ohi dira. Garrantzitsuena zera da: desfibriladorera sartzea azkarra dela edozein puntutatik, 2 minutu baino gutxiagoko edo berdineko denboran iritsi behar izatea lehenengo 4 minutuetan jardun ahal izateko.\nGure profesionalek desfibriladorea instalatzeko kokapen ezin hobea aukeratu ondoren, Muntaia lehenengo desfibriladorea barruan konektatuko den erakusleihoan kokatuz hasiko gara, beti ere bateria kargatuta eta adabakiak konektatuta., beraz, erabili behar bada, pizteko botoia sakatu eta argibideak jarraitu behar dituzu.\nGure desfibriladoreak haririk gabekoak dira eta 112 larrialdietako mediku telefonoarekin konektatuta daude beti urruneko sistema baten bidez. Larrialdietan, erakusleihoa irekitzea besterik ez duzu egin behar eta automatikoki harremanetan jarriko dira larrialdietako mediku zerbitzuekin. Horrez gain, jarraitu behar ditugun biziraupen kateko pausoak biltzen dituen kartela ere eskaintzen dugu DESArekin, bihotz-arnas geldialdi baten aurrean zuzen jokatzeko oroigarri gisa.\nHirugarrenik, eta behin desfibriladorea gure instalazioko teknikariek aukeratutako tokian instalatuta dagoenean, ibilbide osoa markatzen dugu homologatutako AED seinaleztapenarekin, bihotz erreskate puntuaren kokapen zehatza azkar kokatzeko. Urrats honen garrantzia gogoratzen dugu, seinaleak instalazioetan ondo kokatuz bi minutu baino gutxiagotan bihotzeko erreskate puntura iritsi nahi duen oro gidatzeko.\nBeharren kasuan zein norabidetan joan behar dugun jakitea ezinbestekoa da biktimaren biziraupenerako, beti ere larrialdi bat gertatzen dela kontutan izanik, urduritasun eta nahasmendu egoera edozein zulagailu edo eguneroko egunerokoa baino handiagoa izaten da. . Gure instalazio guztiekin batera BLS trebakuntza eta desfibriladoreak erabiltzen dira langile guztientzat.\nAzkenean, instalazioa amaitutakoan, dagokion prestakuntza eta mantentze-lanekin, kardioprotektatutako espazioaren ziurtagiria entregatzeari ekingo diogu, kardioprotektatutako eraikinaren bere identifikazio-plakarekin.\nKardioprotektatutako eraikinek espazioa kardioprotekzioaren araudiarekin bat datorrela adierazten dute eta eremu horretan bihotz-geldialdiren bat gertatuz gero lehen minutuetan jarduteko trebatutako langileak daude, zalantzarik gabe, erantzukizun sozial korporatiboko ekimena.


sardonikoki / sarealdi\nsare 1 iz hariak edo kidekoak gurutzatuz eta elkarri lasaiki lotuz egiten den ehuna.\nIkusmena mugatua du, bere zeldako horman gelditzen baita, aldiz entzumenak gainditzen ditu hormak, ate, burdin eta sareak. Filipe Bidart «Bakartasunaz bi hitz» - 31. orr.\nLau eraztun egin zituen brontzezko sarearen lau izkinetarako, haietatik hagak pasarazteko. Elizen arteko biblia Ir 38,5\nArietearen babestoki horrek oholez egindako kutxa trinko eta ondo finkatutakoa zeukan, soka lodiz egindako sarea zuena; sare horren zimurtasunetatik hankak labaindu gabe igoz, errazago iristen ziren harresira. Santiago Iruretagoiena «Arkitekturaz hamar liburuak» - Vitruvio - 5210. orr.\nHorretarako metodoetariko batek sare fineko zilarrezko gasa biribilkatu bat erabiltzen du, plastikozko tutu batean sartua. Irene Aldasoro «Giza gorputza lanean» - John Lenihan - 132. orr.\nZilarrak ondo hartzen eta botatzen du beroa, eta sare xehea oinarri egokia da aldika ura biltzeko eta lurruntzeko. Irene Aldasoro «Giza gorputza lanean» - John Lenihan - 132. orr.\nSare lodi batek ongi hesten baitu leihatila barneko aldetik. Filipe Bidart «Bakartasunaz bi hitz» - 29. orr.\nLeihatila bera aski gora da, eta barneko aldetik sare trinko batek ongi hesten du. Filipe Bidart «Bakartasunaz bi hitz» - 32. orr.\nLeihatila bat ikusi nuen, metalezko sare sarri batek estalia. Alberto Ladron Arana «Eguzki beltzaren sekretua» - 168. orr.\nBeste sei zazpi emakumerekin batera, sare handien alboan aulki txikian eserita, plastikozko jostorratzarekin eta hari lodiekin, arrantzaleek itsasoan erabiltzen zituzten sareak josten. Joseba Sarrionandia «Lagun izoztua» - 72. orr.\nIhiak eta kanaberak ziren batik bat, sare korapilatsua eratzen zutenak, zulatu ezineko bilbea, kolore bizi-biziko mila lorez josia. Karlos Zabala «Mikel Strogoff» - Jules Verne - 215. orr.\nBere oinek daramate sarera eta sare-mailan gelditzen da trabatua. Elizen arteko biblia Jb 18,8\nBeste batzuetan, ordea, sare-begiak estutu direla dirudi. Monika Etxebarria «Goragalea» - Jean Paul Sartre - 107. orr.\nMugaldeko sare-hesiaren oinean jesarrita, marihuana erretzen ziharduten, megafoniari entzungor. Edorta Jimenez «Europako mugetan barrena» - 297. orr.\nZutabe-buruetan zeuden kapitel haietarako sare antzeko apaindurak egin zituen eta kate-xortak, kapitel bakoitzerako zazpi. Elizen arteko biblia 1 Erg 7,17\nLeiho osoa kolore askotako beiraki txiki-txikiz eginda zegoen, eta beirakiek marrazki bat osatzen zuten sare itxurako zurezko egitura batean. Jose Morales «Zazpi urkatuak» - Leonid Nikolaievitx Andreiev - 197. orr.\nTrastetegietako alanbre sareak zulatu nahian. Karlos Zabala «Parisen sabela» - Emile Zola - 343. orr.\nBular-sareak eta brontzezko bular-oskolak jantzirik. Elizen arteko biblia 1 M 6,35\n5 (hiru osagaiko hitz elkartuetan)\nEgurrezko zutabeak eta gapirioak ageri, etxeak badu halako "baztandar" kutsua, nolabait erretikula-sare molde hori zer den nik hemen azaltzeko. Txillardegi «Labartzari agur» - 82. orr.\nAipatu diren bi sinapsi maila horiez gainera, badira beste zehar-lotura asko ere, zelula horiek sareetan biltzen dituztenak. Josu Zabaleta «Irudia» - Jacques Aumont - 22. orr.\nInguragune asko dituen zuntz sare batek eusten die epidermiseko zelula biziei, geruza basalekoei eta ingurukoei. Irene Aldasoro «Giza gorputza lanean» - John Lenihan - 72. orr.\nZuntz elastikozko sare baten bidez hari lotua. Irene Aldasoro «Giza gorputza lanean» - John Lenihan - 97. orr.\nMolekula txiki jakin batzuekin erreakzionatzeko gai da, zenbait oliorekin kasurako, eta haien artean zubiak sortzeko, sare-ehun trinko eta beraz solido batean eraldatuz. Juan Garzia «Sistema periodikoa» - Primo Levi - 278. orr.\nIritziak kontrajarriak izan zitezen, mesfidantzak eta ustekeriak ehundutako sareak egia ezkuta zezan. Jon Alonso «Erretzaileen eremua» - 64. orr.\nAmodioaren sareetan preso zegoen garaian. Itxaro Borda «Zeruetako erresuma» - 121. orr.\nDoluaren sareak bihotza tinkatzen zion. Itxaro Borda «Zeruetako erresuma» - 104. orr.\nGizarte batek beti antolatzen du bere buruaren defentsarako kontrol-sare ezkutua, eta sareko hari mehe-mehe horiek gaiztoagoak izan ohi dira legeak baino. Anjel Lertxundi «Mentura dugun artean» - 49. orr.\nLiburu baten mugak ez dira sekula garbiak; [...] harrapatua dago beste liburu, testu eta esaerekiko erreferentzia-sistema batean: sare bateko korapilo bat da. Xabier Arregi «Jakitearen arkeologia» - Michel Foucault - 30. orr.\nHainbat kolega depresioaren sare ilunetan gatibu zeudela. Itxaro Borda «Zeruetako erresuma» - 201. orr.\nTximista batek argitzen du euri-sarea. Anjel Lertxundi «Zorion perfektua» - 23. orr.\nBegiak itxita, Stanek salto egin zuen ukabil-sare baten barnean. Lopez de Arana «Manhattan Transfer» - John Dos Passos - 345. orr.\nOraingoan zuk erabili duzu, nahita, babes-sare bezala, plurala. Lourdes Oñederra «Eta emakumeari sugeak esan zion» - 126. orr.\nZu bezalako gizon handia esaldi bakarraren marasma-sarean harrapaturik: izadiaren handitasuna gauza txikiei begira aurkitzen da. Hasier Etxeberria «Mutuaren hitzak» - 33. orr.\n8 (futbol eta kideko jokoetako atekoa; trinketekoa)\nPenaltia egin zioten Puñali, eta Nagorek sarean sartu zuen baloia, 60. minutuan. Berria - Kirola 2004-12-30\nJaurtiketak sarearen kanpoaldea jo zuen. Berria - Kirola 2004-01-15\nEibarrek lehen zatian lortu zuen gola, Fagoagak Manelen erdiraketa iztarrarekin sareetara bidali zuenean (23. min). Berria - Kirola 2004-12-22\nAranzubiari hankartetik sartu zitzaion sarean. Berria - Kirola 2006-01-08\nHiru pase bizkor nahikoa izan ziren Smertinek, area ertzetik boleaz baloia sareetara bidali zezan. Berria - Kirola 2004-09-30\nMolina atezainari ozta-ozta joan zitzaion baloia hatz puntetatik sare barrura. Berria - Kirola 2004-05-05\nGero, izan du Biscoubyk pasaia bat ona, botea eta ainitz pilota biziki xuxen erabiliz, sarearen hegi heietan maiz. Herria 2001-05-17\nBoteak ere bortitz eman ditu gibeleko sarerat eta berriz gaina hartu, ondarrekotz segurean jarriz. Herria 2001-05-17\n9 (bestelakoak) ik saretxo.\nBaionan eta Bordelen bidaiakide batzuen konpainia egokituko zitzaidala pentsaturik, maleta goiko sarean utzi eta gero, [...]. Anjel Lertxundi «Argizariaren egunak» - 195. orr.\nBeti ohe guztia sareaz inguraturik lo egiten genuen. Gotzon Garate «India harrigarria» - 167. orr.\nAitak aholkatzen zidan brillantina jartzeko eta amak gaueko sarea jartzeko ileak bere tokian gera zitezen. Pello Lizarralde «Denak hasperenka» - Gianni Celati - 203. orr.\nBazter batean, berriz, ama egoiten zen, adatsa maiz sare edo mantelina batez bildua. Joan Mari Irigoien «Lur bat haratago» - 139. orr.\nGazteak, ilea sare batean bildurik, akituak ageri ziren jadanik. Karlos Zabala «Parisen sabela» - Emile Zola - 263. orr.\nHaietako batek ahaztua zuen burutik ile-sarea kentzea. Iñaki Mendiguren «Harry Potter eta sekretuen ganbera» - J.K. Rowling - 122. orr.\n10 arrainak, hegaztiak, piztiak eta kidekoak harrapatzeko prestatzen den zernahi tresna saredun.\nZubi erromatarraren zuloetan aparailua eta sarea edukitzen zituen gordeta, debekualdirako; bazekien mailuz arrantza egiten. Koro Navarro «Zalakain abenturazalea» - Pio Baroja - 36. orr.\nSarea botako diot gainera eta tranpan geldituko da harrapatua. Elizen arteko biblia Os 7,12\nBenetan alferrik botatzen da sarea, hegaz doazenek ikusten badute. Elizen arteko biblia EsZ 1,17\nZuloa egin baitzuten ni erortzeko, sareak ipini bidean ni harrapatzeko. Elizen arteko biblia Jr 18,22\nTxoririk erortzen ote da lurrean jarritako sarean, zer janik ez badu? sarea lurretik gora teinkatzen ote da, ezer harrapatu ez badu? Elizen arteko biblia Am 3,5\nAgirretarrok ongi dakigu, usoek edo erizain atzemanezinek bezala, sareak hedatu aitzin hegan egiten. Koldo Izagirre «Agirre zaharraren kartzelaldi berriak» - 132. orr.\nHaztegiz haztegi zebiltzan, arrantzan, kirten laburreko sareak eskuan. Karlos Zabala «Parisen sabela» - Emile Zola - 153. orr.\nHor daude zure seme-alabak, kaleburu guztietan etzanik, ezinaren ezinez, sarean harrapaturiko antilopeak bailiran. Elizen arteko biblia Is 51,20\nGuardietarik batek sare bat atera eta hedatu zuen, baita sare hartaz txakurra meneratu ere. Joan Mari Irigoien «Lur bat haratago» - 430. orr.\n-Badira tigreak, sare batean lotu eta zaldiaren gibelaldean eramaiten direnak, ehiza-lekuraino. Joan Mari Irigoien «Lur bat haratago» - 207. orr.\nGerta bekizkie beren otorduak tranpa eta sare, erorbide eta zigor. Elizen arteko biblia Erm 11,9\nSare pelagikoak, esaterako, ahalik eta arrain gehien harrapatzeko asmatu ziren. Itziar Eizagirre / Amaia Lizarralde «Garapen iraunkorra» - 14. orr.\nMarinel haiek, haize ona zenean, sare baldar bat eraisten zuten, zeinak zurezko buiak baitzituen eta astungarritzat harriak. arrantzaleak, untzitik jaitsita, sareak garbitzen ari ziren. Juan Garzia «Sistema periodikoa» - Primo Levi - 129. orr.\n-Karramarrotan nenbilen -esan zion mutilari amorruz, eskuan zeraman karramarroz betetako sarea astinduz-. Joanes Urkixo «Gerlari zuria» - 74. orr.\n11 (hitz elkartuetan lehen osagai gisa)\nKonpontzen jarritako sare lerroei arrainek behin erantsitako hozkaden lurrin urruna. Harkaitz Cano «Pasaia blues» - 15. orr.\nGasolio putzuetan islatutako garabi, sare eta txatarra meta haiek berberek osatzen zuten ispiluaz bestaldeko mundua. Harkaitz Cano «Pasaia blues» - 168. orr.\nAurreraxeago, Santiago eta Joan anaiak, Zebedeoren semeak, ikusi zituen; sare-konponketan ari ziren beren untzian. Elizen arteko biblia Mk 1,19\nSare-konpontzaileek lanean aspertzen direnean asmatutako kontuak. Harkaitz Cano «Neguko zirkua» - 146. orr.\nGoiori entzuna nion sare karramarroak txikiak direla eta euren aliketa lako besoez sareak ebakitzen dituztela. Joseba Sarrionandia «Lagun izoztua» - 348. orr.\n12 (hitz elkartuetan bigarren osagai gisa)\nOntzi bat segitzen zuen, ibai zabalean, ezpondatik ezpondara, arrantza sareak hedatzen. Itxaro Borda «Zeruetako erresuma» - 134. orr.\nItsasoko haize umelen soka-sare estu itxia hasten da noizbait ere xaretzen, lasatzen. Pello Zabala «Naturaren mintzoa» - 44. orr.\n13 (hiru osagaiko hitz elkartuetan)\nBazter batean arrantza-sare multzoa. Jose Angel Irigaray «Denboraren mugan» - 92. orr.\nJoanden egunean, hango polizak bere saretarat bildu du, jestu gutiz azkenean, han egoiteko paperik etzuela, ez segurik paper xuxenik. Sarean harrapatuta geratu al zara zeuk emandako hitzez, eta lakioan preso zeuk esandakoagatik? Herria 2001-02-08\nKardinalak begi bat keinatu zigun guztioi, usapala sarean zuela adierazteko. Anjel Lertxundi «Argizariaren egunak» - 43. orr.\nAberats izan nahi dutenak tentaldiaren sarean erortzen dira. Elizen arteko biblia 1 Tm 6,9\nSare bat osatuz joan zinen hitzez hitz eta elez ele, eta ni sare hartan atrapaturik eta liluraturik sentitu nintzen. Joan Mari Irigoien «Lur bat haratago» - 390. orr.\nSare koipetsu, estu batean harrapatua sentitzen zuen bere burua Josebak. Iñaki Zabaleta «110. Street-eko geltokia» - 39. orr.\nOrduan zenbakiak sare bihurtu dira eta hesitu egin naute. Iñaki Zabaleta «110. Street-eko geltokia» - 29. orr.\nMeridianoek eta paraleloek sarean harrapatzen dute lurra, apur bat lotzeko. Joseba Sarrionandia «Lagun izoztua» - 292. orr.\nBere itsas urteetan ere buru baino bular gehiagorekin jokatu baitzuen beti, eta horregatik erori Maracaiboko gobernadoreak kortsarioen aurka jarrita zuen sarean. Felipe Juaristi «Airezko emakumeak» - 112. orr.\n15 sistema bat osatzen duten bide fisikoen multzoa.\nMuskuluek eta oxigeno-hornikuntzarako sareak ezingo dute egin eskailerak lasterka igotzeko behar den indarrik. Irene Aldasoro «Giza gorputza lanean» - John Lenihan - 55. orr.\nIsurbideen sarea aztertu zuten arretaz, estolda-zulorik egokiena aukeratu baino lehen. Rafa Egiguren «Mentxakaren aitorpena» - Jose Ramon Goikoetxea - 84. orr.\nEta elektrizitatezko lanpek, [...], bizi-bizi, zurbil bihurtzen zituzten, beren argi nakaratu, misteriozko eta erregetiarren pean, gas sareak, gas zikin gaiztozkoak. Josu Zabaleta «Fantasiazko ipuinak» - Guy de Maupassant - 359. orr.\nAzpitik, lurpetik, metroa eta kalefakzioaren sarea pasatzen ziren. Iñaki Zabaleta «110. Street-eko geltokia» - 29. orr.\nEta berehala garestiago da, zeren eta ordaintzen dena da telefonoaren sarea. Menane Oxandabaratz «Ez da musik» - 208. orr.\nIzerdi-guruinen bidez eta odol-hodien sare eraginkorraren bidez, gorputzeko tenperatura erregulatzen du. Irene Aldasoro «Giza gorputza lanean» - John Lenihan - 85. orr.\nSare neuronal artifizialei behintzat horixe gertatzen zaie, apur apurka hilez gero ikasitako guztia atzekoz aurrera pasatzen zaie, bere siliziozko bizitza desikasiz bezala. Joseba Sarrionandia «Lagun izoztua» - 198. orr.\nSare elektriko normal batean, eroalearen erresistentzia gainditzen galtzen da energia asko. Irene Aldasoro «Giza gorputza lanean» - John Lenihan - 222. orr.\nBaina [Internet] sare handi hau gobernuek eta administrazio publikoek ere erabiltzen dute mundu osoan. Pello Salaburu «XX. mendearen argi-itzalak» - 159. orr.\nMundu osoko ekarpenekin elikatzen den sare globala da. Txema Ramirez de la Piscina «Ikus gaitzazuen» - 45. orr.\n17 (hitz elkartuetan lehen osagai gisa)\nHainbeste izen eta hainbeste izenondo, horiek denek osatzen dutena sare-arte polita da eta, ez da zaila horretan harrapaturik geratzea. Edorta Jimenez «Hemingway eta euskaldunak zerbitzu sekretuetan» - 141. orr.\n18 (hitz elkartuetan bigarren osagai gisa)\nJainkoak ahaztutako lurra zen periferia, eta horrek [...] inbertsio handietatik urrun egotea esan nahi zuen, urrun egotea halaber autopista sareetatik. Bernardo Atxaga «Lekuak» - 139. orr.\nLohia zegoen kaleetan alde oro, bezperako erauntsien eta bide-sarearen hondatze kronikoaren ondorioz. Joxan Elosegi «Ahardikeriak» - Marie Darrieussecq - 70. orr.\nAhalegin horren gakoetako batek, halabeharrez, garraio arloa izan behar zuen: trenbide-sare bat eraikitzea premiazkoa zen. Iban Zaldua «Itzalak» - 151. orr.\nBerrikitan bururatu da ur sarearen diagnostika. Herria 2004-07-01\nLan komisioak agindu zituen ureztatze-sareak ez ziren egin. Jon Maia «Riomundo» - 67. orr.\nPedrok korrika segitu zuen, estolda sareko errekastoan sartuta, erori eta jaiki. Jon Maia «Riomundo» - 74. orr.\nBehatokien eta klimatologia hornituko duen azpiegitura sarearen zaintza. Pello Zabala «Zeruan zer berri» - 185. orr.\nEspaloi berriak egiteko lanak zeuden, eta argiztapen sarea ere hobetzen nonbait. Josu Landa «Odolbildua» - 83. orr.\nTelegrafo-sare baten antzekoa da nerbio-sistema. Irene Aldasoro «Giza gorputza lanean» - John Lenihan - 225. orr.\nBainugelan oinen pean egurrezko ohol labainkorrak topatu ditugu eta buru gainean dutxa pilo bat zeuzkan hodi sarea. Urtzi Urrutikoetxea «Zoririk ez» - Imre Kertész - 102. orr.\nMuntaketa-kate likido, banaketa-sare eta hondakinak biltzeko sistema. Irene Aldasoro «Giza gorputza lanean» - John Lenihan - 13. orr.\nHodi-sare konplexu bat da sistema linfatikoa, zain eta arterietatik hurbil dagoena. Irene Aldasoro «Giza gorputza lanean» - John Lenihan - 161. orr.\nBesoek eta zangoek badute beste zain-sare bat larruazalaren azpi-azpian. Irene Aldasoro «Giza gorputza lanean» - John Lenihan - 182. orr.\nSegur aski, ez genuke irizpide finko batekin bat egingo, aldagai sare batekin baizik, isoglosa zenbaitekin. Ana Urkiza «Zortzi unibertso, zortzi idazle» - 267. orr.\nEspezie berri bakoitzak behar izan balu, agertzeko, erregulazio-sare berriak eratzea, ez zen izango denbora nahikorik paleontologiak deskribatzen duen eran gerta zedin eboluzioa. Juan Garzia «Sagua, eulia, eta gizakia» - François Jacob - 12. orr.\nMunduaren gidaritzat jotzen diren indarren sare ikusezinari. Juan Garzia «Sagua, eulia, eta gizakia» - François Jacob - 169. orr.\nKultura baten ezaugarri diren sinesmen, ezaguera eta jarreren sare zabal horrek. Juan Garzia «Sagua, eulia, eta gizakia» - François Jacob - 174. orr.\nEuskal Herrian dagoen asoziazionismo-mailak harreman-sare trinkoa osatu du gizartean. Txema Ramirez de la Piscina «Ikus gaitzazuen» - 37. orr.\nGu ere, euskal presoak, elkartasun sare horretan parte hartuz, indartzen gira, baina gure indarra bikoizten dugu euskal preso guzien elkartasunari esker. Filipe Bidart «Bakartasunaz bi hitz» - 120. orr.\n20 (Internet aipatzeko)\nGaur, atzo baino milioi batzuk Web orri berri gehiago aurki ditzakezu sarean, Interneten. Pello Salaburu «XX. mendearen argi-itzalak» - 151. orr.\nProposatzen dituen ariketak sarean aurki daitezke, honako helbide honetan: [...]. Askoren artean «Filosofiako gida» - 153. orr.\nOrain, berriz, Sarean ditugu itxaropenak, Sarean egote hutsak sendatu eta mundu-munduko egingo gaituelako uste ustel inozoan. Joxerra Garzia «Itsasoan euri» - 92. orr.\nLabur esanda: edonork sarean jar dezaken egunerokoa, norberaren identitatea islatzen duen web orri pertsonalizatua, alegia. Txema Ramirez de la Piscina «Ikus gaitzazuen» - 43. orr.\nBerton, kronologikoki azaltzen dira norberak sarean jartzen dituen informazioak, iritziak, artikuluak eta estekarik interesgarrienak. Txema Ramirez de la Piscina «Ikus gaitzazuen» - 43. orr.\nErreferentzia hori bilatu egin behar duzu (liburutegietan, sarean, etab.). Askoren artean «Filosofiako gida» - 373. orr.\nAdbuster Media Foundation bezalako hainbat gune alternatibo daude sarean. Txema Ramirez de la Piscina «Ikus gaitzazuen» - 50. orr.\nBilaketa akademikoak egiteko komeni zaizu ahalik eta lasterren sarean nabigatzen ikastea. Askoren artean «Filosofiako gida» - 340. orr.\nAzkenik, sarea deskonektatzen du. Antton Olano «<//jokoa.com>» - Gemma Lluch - 57. orr.\nSarearen erabiltzaileen artean, % 16k bakarrik erabiltzen zuen euskara; ingelesa, berriz, % 50ek erabiltzen zuen, Eustatek argitara eman zehaztapenen arabera. Pello Salaburu «XX. mendearen argi-itzalak» - 162. orr.\n21 hainbat puntutan eta bateraturik aritzen diren pertsonen edo elementuen multzoa.\nBello Monteko gorputegian taxi piraten sare bat sortu da, egunero, eta batez ere asteburuero gorpuen bila joaten den jendea joan-etorrian ibiltzeko. Pako Aristi «Venezuela, iraultza isilaren hitzak» - 29. orr.\nFrantses Indar Libreak izeneko sarea osatzen zuten. Jokin Urain «Errotarria» - 70. orr.\nNola ez aipa Florentino Goikoetxea famatua, hernaniarra, "Comète" sarean muga-pasatzaile izan zena? Marzel Etxehandi «Alemaniara deportatua» - Grégoire Joannateguy - 6. orr.\nPoliziaren arabera, Bogdan Madejak Cofidiseko mediku poloniarra da sareko arduradun nagusia. Berria - Kirola 2004-01-14\nBadute orain langile talde murritz batekin merkataritza-agentzien sare astunek ematen ez dizkieten irabaziak eskuratzeko aukera. Koro Navarro «Ekonomiaren globalizazioa» - Jacques Adda - 186. orr.\nEspioitza egiten harrapatua genuen Wakoning kontsularen sarean. Koldo Izagirre «Agirre zaharraren kartzelaldi berriak» - 237. orr.\nEstatuarteko logika gainditzera jotzen du, eta sare transnazionalen logika ipini nahi du haren lekuan. Koro Navarro «Ekonomiaren globalizazioa» - Jacques Adda - 13. orr.\nEta nire lana ere, isildu eta desagertu egingo dela sare komertzialean eta tribuaren ideien sarean ez dagoelako... Ana Urkiza «Zortzi unibertso, zortzi idazle» - 399. orr.\nIkastolek ere, legearen irakurketa esku zabala eginez, hori bai, sare publikora igarotzeko aukera izan zuten. Pello Salaburu «Euskararen etxea» - 31. orr.\nAkademiak aztertu beharko luke ez ote litzatekeen komenigarria bide berriak irekitzea holako jendea ere sare zabalago batean biltzeko. Pello Salaburu «Euskararen etxea» - 128. orr.\nMeteorologia organizatua, egun ezagutzen dugun gisara sare estuan antolatua. Pello Zabala «Zeruan zer berri» - 27. orr.\nSare erregulatzaileen sortze-ahalmena sareok hierarkizatuak eta konbinagarriak izateari zor zaio. Juan Garzia «Sagua, eulia, eta gizakia» - François Jacob - 12. orr.\n23 (hitz elkartuetan lehen osagai gisa)\nHorixe bide da Duñabeitia kapitaina bere sare-buruarentzat: informatzaile hutsa. Edorta Jimenez «Hemingway eta euskaldunak zerbitzu sekretuetan» - 132. orr.\nEnpresa multinazional zaharra, piramide moduan antolatua, eta New York, Tokio edo Londreseko egoitza zentraletik kontrolatua, desagertzen hasi da, sare-forma duen mundu osoko egitura baten mesedetan. Koro Navarro «Ekonomiaren globalizazioa» - Jacques Adda - 81. orr.\n24 (hitz elkartuetan bigarren osagai gisa)\niaztik hona sei ekintzaile saretatik bost indargabetu dituzte. Berria - Mundua 2004-06-01\nMegakorporazioak eta finantza talde erraldoiak komunikazioaren munduaz jabetu diren garai hauetan, horrelako hedabide-sareak bizirik eta osasuntsu irautea miragarria da. Txema Ramirez de la Piscina «Ikus gaitzazuen» - 65. orr.\nEusko Armadaren laguntzaile sareko kideen etxeetan gorde zitezkeen. Itxaro Borda «Hiruko» - 48. orr.\nKontraespioitza sare hori 1940ko txostenekoa dateke. Edorta Jimenez «Hemingway eta euskaldunak zerbitzu sekretuetan» - 139. orr.\nSara gaztetu zenean, Marina Ivanovnak, ordurako sortua zuen adiskide-sareari esker, Pariseko Kontserbatorioan sartu zuen. Felipe Juaristi «Airezko emakumeak» - 272. orr.\nNazioarteko ekoizpen-sareak. Koro Navarro «Ekonomiaren globalizazioa» - Jacques Adda - 71. orr.\nKontuan izan behar dugu XIX. mendean zientziak eta teknologiak -industria sarean zuten garrantziagatik-, kulturari dagozkionetan artearen rola gutxietsi egin zutela. Askoren artean «Filosofiako gida» - 232. orr.\nVenezia hasi zen, XI. mendean, merkataritza-sare bat aurrenekoz ehuntzen. Koro Navarro «Ekonomiaren globalizazioa» - Jacques Adda - 23. orr.\nFinantza-globalizazioaren prozesua sendotu du -alegia, eguneko ordu guztietan ia abian dagoen finantza-sare global bat sortzea eragin du-. Koro Navarro «Ekonomiaren globalizazioa» - Jacques Adda - 85. orr.\nMundu-ekonomiaren truke-sarean txertatzeko duen modu bereziak definitzen du periferia. Koro Navarro «Ekonomiaren globalizazioa» - Jacques Adda - 49. orr.\nFenomeno honek komunikazio horizontala errazten du, eta gizarte-sare berrien sorrera ahalbidetzen. Txema Ramirez de la Piscina «Ikus gaitzazuen» - 44. orr.\n25 (hiru osagaiko hitz elkartuetan)\nKokaina sare banatzaileek zeharo kontrolatzen dute merkatua. Iñaki Zabaleta «110. Street-eko geltokia» - 47. orr.\nGizartearen babes-sare sistema (hala nola erretiroa eta osasun sistema). Iñaki Heras «Txanponaren bi aldeak» - 143. orr.\nTamalez marketing eta itxurakeria amarru sare amaiezinaren kontra borrokatzen gara. Sonia Gonzalez «Ugerra eta kedarra» - 45. orr.\n26 ipar trinketean, sarean egiten den tantoa.\nEzcurrak lehena, baina 5etan ados eta 11-5, urruñarrak bi sare, bi punpa-sare eta hiru sakerekin, aldiz hiru sake eta sare bat dituelarik Oçafrainek. Herria 2003-05-08\nJoan du gazteak halere, baina 8 sare sarturik xaharrak, eta punpa-sare eta pausatuño batzu eta holako bixkotxañoak, gaztearen aztapar ukaldien ordaintzeko. Herria 2002-12-05\nIkusgarria izan da, zenbat sare sartu dituzten (hor Muscarditz nausi baina Biscoubyk ere), zenbat punpa-sare (Biscoubyk) zenbat xilo (Ezcurra eta Muscarditzek), zenbat pilota eztiki pausatuak eskuin, plazan bezala (Serge Maytek). Herria 2003-11-06\n· 27 izond sarria edo trinkoa ez dena.\nItsasoan osatu ohi den lainobera sarea. Pako Aristi «Urregilearen orduak» - 19. orr.\nEuri sare-sarea hasi zuen. Anjel Lertxundi «Zorion perfektua» - 102. orr.\n28 (adizlagun gisa)\nSare-sare ari zuen euria, eta noizbehinkako haize-adar nahasiek, elkar jorik, bihurrika harrotzen zituzten bide bazterretako zurzuri-sail biluzien hosto horixkatuak. Anjel Lertxundi «Azkenaz beste» - 79. orr.\n29 armiarma sare\nUkuilu eta ezkaratze, mandio eta ganbara, armiarma-sare franko bazen bazterretan garai batean. Pello Zabala «Naturaren mintzoa» - 150. orr.\nBegira armiarma-sare zuri horiek, nola distiratzen duten kobazuloko hormetan. Koro Navarro «Kontakizunak» - Edgar Allan Poe - 120. orr.\nKokotsa oso egitura finekoa, bere aurrera beharrean indar moralaren premiaz mintzatzen zena; armiarma-sarea baino leunagoa eta finagoa ilea. Koro Navarro «Kontakizunak» - Edgar Allan Poe - 36. orr.\nIraganak, armiarma sare uher, gatibatu zion pentsamendua. Itxaro Borda «Zeruetako erresuma» - 49. orr.\nEzin nintzen mugitu: paralizatuak nituen gihar guztiak, armiarma-sarean erori den eulia baino harrapatuago. Anjel Lertxundi «Zorion perfektua» - 124. orr.\nHonen uste sendoa funtsik gabea baita, armiarma-sarea baino ez honen konfiantza. Elizen arteko biblia Jb 8,14\nHortik aurrera, ordea, ikuslea apurka-apurka katramilatuz doa zuzendariak atondutako armiarma-sarean. Berria - Kultura 2004-09-23\n30 burdin sare1 burdin barraz eginiko egitura, leiho eta kidekoetan jartzen dena babesgarri edo apaingarri gisa.\nBurdin sarea altua zen, txikia, hiru barrarekin eta zeharragarik gabe. Koro Navarro «Zalakain abenturazalea» - Pio Baroja - 171. orr.\nBurdin sarea horman sartuta zegoen, baina ez zen ateratzen zaila. Koro Navarro «Zalakain abenturazalea» - Pio Baroja - 171. orr.\nArrimatu zuen bankua paretara, banku gainera igo, barra lodiei heldu eta besoen indarrez altxatu zen, burdin saretik begiratu ahal izan zuen arte. Koro Navarro «Zalakain abenturazalea» - Pio Baroja - 171. orr.\nEmaztea galaietarik begiratzearren leiho-balkoiak burdin-sare sarriez, eta etxea ohointzatik begiratzearren borta burdinaje sendoz hornitzea, hauxe da Espainiako burges nobleen arrangura. Koldo Izagirre «Idi orgaren karranka» - Victor Hugo - 203. orr.\nEspaloiaren arrasean, zenbait argizulo zeuden, burdin sarez babestuak. Karlos Zabala «Parisen sabela» - Emile Zola - 47. orr.\nOrain, hiri guztia ari zen burdin sarezko ateak zabaltzen. Karlos Zabala «Parisen sabela» - Emile Zola - 58. orr.\nBurdin-sare hau kaperako berezitasuna da, hala lanagatik nola materialagatik. Koldo Izagirre «Idi orgaren karranka» - Victor Hugo - 199. orr.\nIruñeko katedraleko korua, hamaseigarren mendeko zurgintza garai eta iluna, karratu luze baten hiru aldeak hartzen dituzten bi ilara aulkik osatua da, laugarren aldea burdinazko burdin-sare batek ixten duela, aro bereko sarrailgintza bikaina. Koldo Izagirre «Idi orgaren karranka» - Victor Hugo - 197. orr.\n31 burdin sare2 burdin hesia.\n1949ko su-eten lerroa baliatuta, Kaxmirren zatiketa fisikoa indartuko duen burdin sarea eraikitzen ari da India. Berria - Mundua 2004-07-16\n32 punta-sare ik punpa 5.\n33 sare kota ik kota 3.\narmiarma sare (21); armiarma sare bat (4); brontzezko sare (4); burdin sare (17); eaeko trenbide sare (5)\nelkartasun sare (6); errepide sare (18); errepide sare nagusian (10); espioitza sare (4); gizarte sare (5); goi tentsioko sare (6); harreman sare (7); hezkuntza sare (6); hodi sare (4)\ninternet sare (4); kolaboratzaile sare (5); komunikazio sare (4); nazioarteko sare (7)\nosasun sare (11); osasun sare publikoan (4); pederastia sare (5); pornografia sare (5); prostituzio sare (9); prostituzio sare bat (5); punpa sare (11)\nsare bat desegin (8); sare bat osatu (4); sare bat osatzea (6); sare bat sortu (7); sare berria (5); sare berriak (9); sare berriaren (9)\nsare elektrikoa (8); sare elektrikoaren (4); sare elektrikoen (5); sare elektrikoen araudia (5); sare elektronikoa (8); sare elektronikoak (4); sare elektronikoan (6); sare elektronikoaren (22); sare elektronikoaren bidez (11); sare erraldoia (4); sare handi (9); sare handi bat (4); sare konplexua (4); sare kota (4); sare moduko (4); sare nagusian (14); sare nagusiko (4)\nsare osoa (7); sare osoan (4); sare pribatuan (4); sare propioa (9); sare publikoa (7); sare publikoak (9); sare publikoan (49); sare publikoaren (14); sare publikoko (18); sare publikora (9); sare sozial (4); sare trinkoa (7); sare trinkoa osatu (4)\nsare zabal (10); sare zabala (8)\ntrafiko sare (4); trenbide sare (30); trenbide sare berriak (4); trenbide sare berriaren (7); ustelkeria sare (4)\nzerbitzu sare (4)\nalanbre sarea (4); armiarma sarea (10); banaketa sarea (4); bere sarea (5); beren sarea (4); bulego sarea (4); burdin sarea (5)\nelkartasun sarea (6); errepide sarea (6); eskolen sarea (6); euskal trenbide sarea (5); gogoeta sarea (7); harrapatzeko sarea (8); harreman sarea (4); haur eskolen sarea (5)\nindustria sarea (5); internet sarea (5); komunikazio sarea (5); mamuak harrapatzeko sarea (6); nazioarteko sarea (8)\nsarea bota (4); sarea botako (4); sarea desegin (10); sarea hedatu (4); sarea hobetzeko (4); sarea osatu (7); sarea osatzea (11); sarea osatzeko (13); sarea osatzen (9); sarea sortu (9); sarea sortzea (4); sarea zabaldu (4)\ntrenbide sarea (19)\narmiarma sareak (6); banaketa sareak (4); burdin sareak (7); hiru sareak (4); laguntza sareak (4); osasun sareak (6); punpa sareak (4); sareak botatzen (4); sareak josten (4); trenbide sareak (5); trenbide sozialerako sareak (6)\narmiarma sarean (6); asier altunaren sarean (4); baloia sarean (5); errepide sarean (6); euskal lokuzioak sarean (4); hezkuntza sarean (8); internet sarean (40); mailako errepide sarean (4); osasun sarean (7)\nsarean erori (6); sarean erortzen (5); sarean harrapaturik (5); sarean harrapatzeko (5); sarean jarri (14); sarean jartzen (5); sarean lan (4); sarean parte (4); sarean sartu (10); sarean sartu zuen (4); sarean sartzeko (11); sarean sartzen (4)\ntrenbide sarean (9)\nburdin sarearen (10); ekintzaile islamista sarearen (4); hezkuntza sarearen (4); industria sarearen (4); internet sarearen (8); sarearen barruan (10); sarearen bidez (11); sarearen bitartez (5); sarearen eskaintza (5); sarearen ezaugarriak (4); sarearen gaineko (4); trenbide sarearen (13)\nsareari esker (5); sareari lotuta (5); trenbide sareari (4)\nburdinazko saredun kota (7); saredun eskua (8); saredun kota (14); saredun leihoak (4)\narmiarma sareen (5); sareen arteko oreka (4); sareen bidez (4)\nsareetan sartzeko (4)\nbaloia sareetara (14); baloia sareetara bidali (8); sareetara bidali (21); sareetara bidali zuen (10)\nerrepide sareko (8); sareko arduradun (5); sareko argia (4); sareko kide (5)\nsarera bidali zuen (4)\nbere saretarat bildu (12)\nburdin sarez (5)\nburdin sarezko (4)


Eztei bidaian, euskara ikastera Maizpidera - Goierriko Hitza : Goierriko Hitza\nEztei bidaian, euskara ikastera Maizpidera\nHaisul Y.C. Chang taiwandarra eta Ruben Maeztu iruindarra euskara lantzera etorri dira Lazkaora, ezkondu ondorengo oporrak baliatuta. Zoratzen daudela diote, eta hizkuntza ikasten jarraitzeko gogotsu.\nMaizpideko hondartzatik, euskararen itsaso zabalari begira ari dira igarotzen eztei bidaia Ruben Maeztu eta Haisul C.Y. Chang. Ekainaren 1ean ezkondu ziren, eta dagokien oporraldia euskara ikasteko erabiltzea erabaki dute. Hiru asteko ikastaroa hartu dute Maizpiden, eta ez dira damutu. Gozatzen ari dira Lazkaoko oporraldian, Nor-Nori-Nork eta gramatikako zeruertzei begira.\n«Biok oso motibatuta gaude euskararekin, ikasteko gogoa daukagu. Ezkondu ondorengo oporretan sakontzeko gogoa geneukan, eta Maizpidera etorri gara», azaldu du Ruben Maeztu iruindarrak. «Ez zaizkigu bidaia handiak eta luxuzko tokiak gustatzen. Sinpleak gara, ez gara estilo horretakoak», zehaztu du.\nAurretik, duela hiru urte hasi ziren euskara ikasten, Iruñean bertan. Haisul taiwandarra da, eta 14 urte egitera doa Iruñean bizitzen. Hark piztu zion, gainera, Ruben bikotekideari euskararen sugarra. «Behin, harategian, harakinarekin euskaraz ari nintzela ikusi ninduen Rubenek. Momentu hura erabakigarria izan zen berarentzat», dio Haisul Changek, euskaraz tapa-tapa.\n«’Ez da posible’, esan nuen. Haisul taiwandarra izanda euskaraz, eta nik ez nekien. Iruñean lehenago ez neukan euskararekin batere harremanik. Haisulek nik baino lehenago ez zuela ikasiko bota nion erronka, eta horretan ari gara», dio Maeztuk.\nEsan eta egin. B1 mailako ahozko azterketa lehengo astean egin zuen Maeztuk. Konfiantza hartu eta beldurra galdu du Maizpiden. «B2 mailarekin pentsatzen dago orain», gehitu du albotik Haisulek.\nSoinua eta erritmoa, polit\nIkastea gustatzen zaio Haisuli. Larunbatetan, Iruñean —astean zehar Madrilen lan egiten du—, liburutegira joan eta bere kabuz aritzen da euskara lantzen. «Batzuetan kalean entzuten nuen euskara, eta soinu eta erritmo oso bereziak iruditzen zitzaizkidan. Inoiz ez nuen halakorik entzun, eta erakarri ninduen».\nZaletzen eta zaletzen joan zen, denborarekin. «Geroz eta hitz gehiago ikasi nituen. Zorionez, kuadrillan gehienak euskaldunak dira, nahiz eta ez duten ohiturarik euskaraz aritzeko. Maizpidetik joandakoan, saiatuko naiz eginaraztean», dio Changek. Taiwandarra euskararen eragile Euskal Herrian, alajaina.\nIlobek euskara ikasten dute ikastetxean, astean lau ordu. «Gure artean euskaraz egiten dugula ikustea garrantzitsua da haientzat», borobildu dute.\nJarrera aktibo eredugarria daukate Maeztuk eta Changek euskararekiko. «Lehengo larunbatean, film bat euskaraz ikustera joan ginen. Haurrentzat zen, baina guk ultzertzeko maila hori behar du», diote, kementsu. «Euskarazko produktuak kontsumitzen bukatuko dugu», ebatzi du, ziur, taiwandarrak.\nHaisul Changek, alabaina, urrutiago dauka begirada jarrita: «Munduan euskara jende gehiagok ezagutzeko ekimena daukat buruan, denborarekin egin nahiko nukeena: japonieraz bai, baina txineraz ez dago euskara ikasteko ezer, eta hiztegi edo metodo bat egin nahi dut».\nTaiwanera, txinera eta japoniera menderatzen ditu, euskaraz, gaztelaniaz eta ingelesaz gain. «Euskara gaztelaniarekiko desberdina da, baina txinerarekin eta japonierarekin —lehenengotik eratorria—, oso antzekoa da. Txinerak 5.000 urtetik gora ditu, euskarak beste horrenbeste; eta bietan hitz ordena berbera da».\nEuskarak bikote ugari uztartu ditu Maizpiden. «Baina eztei bidaian etorri den lehen bikotea da», dio Laida Begiristain zuzendariak. Ruben uztailean itzultzekoa da Lazkaoko euskaltegira. Maitasuna, euskaratik eta euskarentzat ere gainezka daukate.\nZientzia, natura eta artea maite dituen bikotea\nErizaina da lanbidez Ruben Maeztu. «Paziente euskaldunak baditut, eta haiekin hitz egiteko oso ondo etorriko zait euskara». Eskalatzailea da, afizioz. «Kirol lasaia da: jende gutxi, zaratarik ez… Erlaxatzeko, meditazioa bezalakoa da».\nHaisul C.Y. Chang Taipeikoa da jaiotzez, Taiwango hiriburukoa. Uztailean etxera joango da bisitan, gurasoak eta lagunak ikustera, bi urtean joan gabe egon ostean.\nBiologoa ikasketaz, mikrokirurgialari esperimentala da Chang. Laborategian lan egiten du, saguei bihotz trasplanteak eta ebakuntzak egiten. «Hiru orduko ebakuntzak izaten dira. Oso pultsu ona behar da, lo ondo egin eta kontzentratu».\nDuela urtebetetik, Madrilen egiten du lan, eta hango Euskal Etxera joaten da, «astean bi edo hiru aldiz. Euskaraz egitera eta txistua jotzera. Txistularia ere bai baita. Margolaria ere bai: olio-pintura lantzen du. Eta bitxigilea. Zilarrezko bitxi ederrak egiten ditu, zuzendariak hatzean duen eraztuna lekuko.\nPerretxikuzalea ere bada. «Jendeak atzera uzten dituen dudakoak, niretzat! Biologoa naizenez, ondo bereizten ditut». Umorea ere mundiala du.


Andoni Bernalek etxean jokatuko du denboraldi berrian - Oñati - Goiena.eus\nAndoni Bernalek etxean jokatuko du denboraldi berrian\nOihana Elortza 2015-06-25 13:40\nBarakaldori irabazita lortu zuen igoera Aloña Mendik, Zubikoan\nAndoni Bernal jokalari oñatiarrak etxeko taldean jokatuko du datorren denboraldian. Izarraitz-Aloña Mendi eskubaloi taldeko jokalaria izango da Bernal. "Ilusio eta gogo handiak ditut, horixe zelako gura nuena", adierazi du oñatiarrak.\nAzken bederatzi urteak kanpoko taldeekin jokatu du Andoni Bernalek, lau Arrasateko taldean eta beste hiru Eibarkoan. "Urte horiek onak izan dira, asko ikasi dut eta ikasitako hori etxeko taldeko kideekin konpartitu gura dut. Saiatuko naiz dakidana egiten eta talde berrira moldatzen", esan du Bernalek.\nKanpoan jokatu arren etxeko taldea jarraitu duela aitortu du eta pozik dagoela talde horretako kide izateko aukera izan duelako. "Oraindik ez gara guztiok elkartu baina beste jokalariak ezagutzen ditut, bistaz bada ere. Abuztuan hasiko gara elkarrekin entrenatzen".\nIzarraitz-Aloña Mendik bigarren nazional mailara igotzea lortu zuenean, Rafa Zulueta berak aitortu zuen ez zuela jarraituko taldea entrenatzen. Aitor Aranburuk eta Joxe Gartziak ere jokalari moduan ez dutela jarraituko aurreratu zuen. Entrenatzaile berriaren izena abuztuan lanean hasi aurretik jakinaraziko dute.


ABATen arabera, Araba, Bizkaia eta Gipuzkoako autonomoen %1k jasoko ditu Jaurlaritzaren diru-laguntzak\nOstegunean 10.000 autononomotik gora izan ziren Jaurlaritzaren diru-laguntzak eskatzen aritu zirenak. Odei Gonzalez ABAT Autonomoen Elkarteko idazkariak Jaurlaritzaren laguntza “oso eskasa” dela adierazi du, eta autonomoen egoera geroz eta latzagoa dela. Gainera, agintariek bestelako neurriak hartu beharko lituzketela ere esan du.\nJaurlaritzaren diru-laguntzak “eskasak” direla salatu dute autonomoek\nGaur gauerdian ireki da autonomoek diru-laguntzak eskatzeko epea; minutu gutxira, ordea, Lanbideren webguneak gainezka egin du. Autonomoek Jaurlaritzaren kudeaketa salatu dute eta, horrez gain, emandako laguntza oso urria dela esan dute, datuen arabera, EAEko 30 autonomotatik bakarrak eskuratuko baitu laguntza hori.


Euskararen Eguna gogoan bideoa egin nahi dute Areson - Leitzaldea - Erran.eus\nEuskararen Eguna gogoan bideoa egin nahi dute Areson\nTtipi-Ttapa 2020-11-24 15:00\n«Modu sinbolikoan jendea Euskararen Egunaz gogoratzeko» bideo bat egin nahi dute eta herritarrei azaroaren 30erako bideoak bidaltzeko eskatu diete.\nAbenduaren 3a egun handia izaten dute Areson, Euskararen Egunaren harira, ospakizun eguna. Aurten, ordea, osasun egoera tarteko, aurreko urteetako ekitaldirik ezin izanen dute egin. Zerbait egiteko asmoa badute, ordea, eta besteak beste, bideoa egin nahi dute. Hala, herritarrei, bakoitzak bere etxean, bideo bat grabatzeko deia luzatu diete, «kantari, irrintzi edo bertso bat botaz, euskararen inguruko ikuspuntu edo bizipen bat kontatuz...».\n«Lanak errazte aldera» Aitorren hizkuntz zaharra eta Euskaraz bizi nahi dut (Esne Beltza) kantak proposatu dituzte kantatzeko. Horiez gain, norbaitek beste proposamenen bat baldin badu, «ongietorria» izanen dela adierazi dute.\nBideoak mugikorrarekin horizontalean grabatzeko eskatu dute eta ondotik, 697 65 66 87 edo 699 88 38 99ra bidaltzeko. Azaroaren 30a izanen da horretarako azken eguna. Bildutako bideo zatiak bideo bakar batean bilduko dituzte abenduaren 3rako.


Goienerri buruzko artikuluak – 17 orrialdea – GoiEner\n11950 bazkide / 14946 kontratu\nEKAINAK 6KO BATZAR OROKORRA: Izen-emate aurre-inprimakia, bozka edo/eta online jarraipena eskatzekoa.\nEnergías Renovables: Kooperatiben iraultzak aurrera darrai [es]\nAtala: Goiener komunikabideetan, Goienerri buruzko artikuluak Etiketak: 4000, santi ochoa de eribe @eu\nEnergyNews: Goiener berriztagarrien komertzializatzaile kooperatibak 4000 bazkide ditu dagoeneko [es]\n2016-01-27 . Goiener\nMegara Energía: energia berriztagarrien kooperatiba berria Sorian\nAlbiste onez betea hasi dugu 2016. urtea; El Periódico de la Energiak argitaratu bezela, Megara energia berriztagarrien kooperatiba gisara eratu da. Hemendik aurrera, bere energia komertzializatu ahal izango du eta bazkide eta kolaboratzaile kopuruan hazi. Guretzat bi eratara da onuragarria; batetik helburu eta baloreak partekatzen ditugun kooperatiba berrien sorrera eta egonkortzeak azalarazten du hau dela egungo eredua aldatzeko bidea eta gero eta jende gehiagok babesten gaituela. Bestetik, pozgarria da ikustea nola egiten duen aurrera beraiekin estuki lan egindako proiektuak. Goienerretik proiektuaren bultzatzaileak zoriondu nahi ditugu eta zorte ona opa diegu, gure laguntza eskeintzen jarraitzeaz gainera.\nAlbistea gazteleraz El Periódico de la Energían.\nAtala: Bigarren maila, Goienerri buruzko artikuluak\nUrola Kostako Hitza: Energia eredu iraunkorraren inguruan. Alex Lopezi elkarrizketa\n2015-10-20 . Goiener\nAtala: Goienerri buruzko artikuluak Etiketak: alex lopez @eu, getaria @eu, hitza @eu, urola kostako hitza @eu\nDiario Vasco: Getariako Eskubide Sozialen Kartak Goiener Aurkeztuko du\n2015-10-17 . Goiener\nAtala: Goienerri buruzko artikuluak Etiketak: alex lopez @eu, eskubide sozialen karta, getaria\nAtala: Bigarren maila, Goienerri buruzko artikuluak Etiketak: barrizar, I-Ener, olatz azurza, olatz azurza @eu, REScoop @eu


Herriko Foruen plazan kokatuta dagoen jauregiaren kanpoko bista. Doctor Navarro bezala ezaguna den Don Martin de Azpilcuetaren jaioetxea da. Bera izan zen, XVI. mendean etxea zaharberritzea agindu zuena, irudian ikusten den eraikuntza sortuz. Gorputz nagusi batez eta bi dorreez osatuta dagoen harlanduzko harrizko eraikuntza da. Alboko hormak, ordea, harlangaitzezkoak dira. Gorputz guztiek hiru altuera dituzte eta erlaitz molduratuen bidez banatuta daude. Azkenengo pisuan dagoen erdi-puntuko arkuez osatutako galeria nabarmengarria da.


Ane Azurmendi eta Maider del Olmo\n15 abendua, 2017 1+1, Iritzia 582\nKonturatzerako iritsiko dira Eguberriak, eta egun horiekin Olentzero. Azken urteetan, Mari Domingirekin batera leku askotan. Nik umetan ez nuen Maridomingiren berririk. Olentzero gizon mozkorti, zarpail eta bakartia zen. Baina, azken hamarkadetan Santa Klausekin fusionatu, eta eredu yankien itxura hartu du. Bide horretan, eta berdintasunaren izenean, Mari Domingi agertu zen, Olentzeroren laguntzaile gisara. Emakumea gizonaren ondoan, bigarren planoan jartzeak ez digu mesederik egiten. Olentzero bera izan daiteke emakume. Edo gizon. Edo Maialen Lujanbiok bertso txapelketan esan duen moduan ez gizon, ez emakume. Horrez gain, Olentzerori ustezko bikotekidea jartzeak Olentzeroren genero marka finkatu du, eta emakumearen bigarrentasuna eta ustezko heterosexualitatea indartu.\nSorreran Olentzero urteko aro bat zen. Eta Nafarroan zein Gipuzkoan izaki gisan agertzen zen; gizonezko nahiz emakumezko izan zitekeen. Leitzan duela 60 bat urtera arte, etxe bakoitzak bere Orantzaroa jartzen zuen balkoian, eta panpina horrek ere ez zuen genero marka finkorik.\nEta iaz Iruñeko kaleetan ohiko emakume jantziekin ikusi nuen Olentzero bat, Duguna dantza taldearena alegia. Eta horrek zer pentsa eman zidan. Benetan berdintasunaren izenean lan egin nahi badugu, eredu hetero patriarkaletik aldendu behar gara. Eta emakumeok hainbeste urtetan kendu diguten protagonismoa exijitu behar dugu. Eta zurekin erabat ados Maider, exijitzeaz gain, hartu egingo dugu.\nZure hitzak irakurrita, arkatza zorroztu eta gutuna idatzi diot delako Orantzarori (gizonezko nahiz emakumezko izan zitekeen Leitzako izakiari). Honelaxe dio: «Kaixo, Orantzaro. Jakingo duzunez, emakumeok, aspaldidanik, nazka-nazka eginda gaude jasaten dugun zapalkuntzaz. Ane eta biok baino zaharragoa zara zu, eta mendeetan luzatu den egoera dela ikusi duzu, bukaerarik gabea. Hamaika aurpegi eta mozorro dituela eredu hetero patriarkalak, eta zuregan ere eragina izan duela azken hamarkadetan. Konturatu al zara zertan bilakatu zaituzten? Bai, eredu yankeen itxura eman dizute, ondoan Mari Domingi izeneko laguntzaile atsegina jarrita. Mozorro bat gehiago. Zuk ikusi zer egin. Mozorroa gustukoa ez baduzu, zuk kendu beharko duzu; izan ere, Leitzan, jada, gero eta gutxiago akordatzen dira zutaz. Nik ez dizut ezer eskatuko, ez zuri, ez Olentzerori, ezta Mari Domingiri ere. Eskean aritzea ez zait oso gustagarria, Gabonetan gurean ohitura izan arren. Aneri ere ez diot bere testua aldatzeko eskatuko, noski; nahiz eta, gauza batean berarekin erabat ados ez egon. Dioenez, emakumeok exijitu egin behar dugu hainbeste urtetan kendu diguten protagonismoa. Bestela esango nuke nik: hartu egin behar dugu nahi dugun lekua, zain egon gabe. Eman, ez baitigute emango. Logika erraza baliatuko dut aurretik esandakoa indartzeko: Orain arte ez badigute eman, zergatik emango digute aurrerantzean?».\n« «Emakumeok gizonek baino lan gehiago egin dugu beti baserrian»\n263. zenbakia [pdf] »


aitzitik - Elhuyar dictionaries\nlok. (sarritan lehen perpausa ezezkoa izaten da; baina edo bai hitzen ondoan ager daiteke) al contrario, por el contrario, antes bien, sino, sin embargo\nez genuen etsaia menderatzerik lortu; aitzitik, hark eraso eta garaitu gintuen: no conseguimos someter al enemigo; al contrario, fueron ellos los que atacaron y nos vencieron\nezin duzu beti gogoak ematen dizuna egin; baina, aitzitik, hurkoa ere aintzat hartu behar duzu: no siempre puedes hacer lo que te dé la gana, sino que has de tener también en cuenta al prójimo\nbadirudi oso pertsona anker eta bihozgabea dela, eta aitzitik ez da horrelakoa: da la impresión de ser una persona cruel y sin sentimientos, y sin embargo no es así\naitzitik *Examples are automatically obtained from dabilena\n...aitzitik\t... apalategietan nekez topatuko duzu tartetxo bat, aitzitik , liburu bakoitzak du bere lekua. Harkaitz...\n...ela erlazio zuzenik izan berrikuntza didaktikoarekin. Aitzitik , esan daiteke proiektu berritzaile ezagunenetako askoren ...\n...jarraiki, oinarrizko esakuneetara irits zitekeen. Aitzitik , arrazoimen praktikoak ez duenez zer ikusia objektuekin, ha...\n...gauzatu beharko luke jaitsiera ekiditeko. Atheltic, aitzitik , oso bestelako egoeran dago. Ez dabil askok nahiko luketen ...\n...itu legezko manuak osatu edo garatzen bakarrik. Aitzitik , aipatutako artikuluak betekizun zehatza ezartzen du,...\n...ez dira Eusko Jaurlaritzak subentzionatuta itzultzen. Aitzitik , esan liteke poesia (unibertsal) guztia ...\n...k, edo ikusleen ulergarritasuna bideratze hutsagatik. Aitzitik , gure hizkuntzaren arto asko ez dagoelako inguratzen gaituz...\n...ko neskatxa bermatzailerik gabe etxera eramatea, aitzitik , ezinbestekoa zitzaion, zinez elkarrekin biziko zirenaren b...\n... da egun dauden ihardueren kalterako izango, « aitzitik , dauden baliabide guztiak bultzatu egin behar ...\n...naizen, ez dut eragozten hitz berrien asmatzea; aitzitik , edozein hizkuntza bortxatu da delako hitzen eratzera. Ez b...\nLAP honen aurkakoak diren udal planeamenduaren arabera eginiko instalazio eta eraikuntzak ez dira ordenaziotik kanpo bezala kalifikatuko; aitzitik, udal planeamenduak zehaztuko ditu kasu bakoitzean dagozkion erabakiak, azterketa zehatza egin ondoren.>\nLas instalaciones o edificaciones existentes, realizadas de conformidad con el planeamiento municipal, que resulten contrarias a lo establecido en este P.T.S., no se califican como fuera de ordenación sino que será el planeamiento municipal el que en cada supuesto, tras el oportuno análisis, establezca las determinaciones pertinentes”.\nGai horretan, ez EHFLak, ez eta FBak ere, ez dute eraentza berezirik ezartzen testamentua egiteko modu horri buruz; aitzitik, horren arauketa zehazteko, legeri zibil orokorrera igorpena egiten dute biek esanbidez (lehenak 29. atalean eta bigarrenak 188. legean).>\nEn este punto, hay que recordar que ni la LDCF ni el FN establecen un régimen singular para tal modalidad testamentaria, sino que, antes bien, remiten expresamente, en lo que hace a su regulación, a la legislación civil general (art. 29 de la primera y ley 188 del segundo).\nArau-berezitasun horiek jasotzen dute "foru" izena, arau komunetatik bereizteko, azken horiek, hain zuzen ere, beren indarra eta egungo egituraketa ez baitute herritik hartu eta ez baitira denbora ez jakin batean sortu; aitzitik, foruak ez bezala, erabaki administratibo zehatz eta epe jakin batean hartutakotik etorritakoak dira.>\nEs a esas particularidades normativas a las que se califica con el apelativo de "forales" al objeto de distinguirlas de las comunes cuya validez procede, al menos en lo que respecta a su vigencia y configuración contemporánea, no de un origen más o menos popular e impreciso en el tiempo sino de concretas y datables decisiones administrativas.\nHiru euskal probintziek ez dira konpetentzia administratiboak dituzten tokiko entitate hutsak (erregimen erkidearen modura); aitzitik, "lurralde historikoak" dira, eta konpetentzia politikoak ere badituzte (probintziabakarrareko autonomia erkidegoen antzera). Horren erakusgarri da aurrez aipatutako zerga-bilketaren adibidea.>\nLas tres provincias vascas no constituyen meros entes locales con competencias administrativas (como las provincias de régimen común), sino "territorios históricos" con competencias políticas (como las que pueden tener las comunidades autónomas uniprovinciales), como es el caso, ya mencionado, de la recaudación de los impuestos.\nNafarroa autonomia erkidego bihurtzeko ez zen Konstituzioan aurreikusitako prozedura jarraitu, aitzitik, lehen xedapen gehigarriari jarraitu zitzaion zuzen-zuzenean.>\nNavarra no se constituyó como comunidad autónoma de acuerdo con los procedimientos expresamente previstos en la Constitución, sino directamente sobre la base de su Disposición adicional primera.


Sendagai berriek tabakoaren, alkoholaren eta elikagaien kontsumoa erregulatzea lortuko dute | Consumer\nSendagai berriek tabakoaren, alkoholaren eta elikagaien kontsumoa erregulatzea lortuko dute\nValentín Fuster kardiologoak nabarmendu du gaixotasun kardiobaskularren aurkako ikerketak "polipildora" bat erabiltzeko joera duela.\nNew Yorkeko Monte Sinaí Ospitaleko Institutu Kardiobaskularreko zuzendari Valentín Fusterrek uste du “plazeraren erdigunea” blokeatu nahi duten sendagaiek “inpaktu soziala” eragingo dutela, tabakoaren, alkoholaren eta elikagaien kontsumoa erregulatzea eta, hala, gaixotasun kardiobaskularrei aurrea hartzea lortzen baitute.\nSantanderko Menéndez Pelayo Nazioarteko Unibertsitatean (UIMP) egindako elkarrizketa batean, non joan den astean biologia baskularrari buruzko ikastaro magistrala eman baitzuen, kardiologo katalanak azaltzen du sendagai horiek arautzen dutela lektinaren askapena, hipotalamoan jarduten duen hormona bat, eta, hala, nerbio-sistemaren eta hormona-sistemaren arteko “interakzioa” gertatzen dela. Lektinak gosea geldiarazten du subjektuak behar adina kontsumitu duenean.\nDuela hiru urte hasi ziren sendagai horiei buruzko ikerketak “eremu liluragarria da molekula mailan”, eta dagoeneko probatu dira erretzaile-talde batean, arrakasta erlatiboarekin. “Lautik batek utzi dio erretzeari”, dio Ikerkuntza Zientifiko eta Teknikoko Asturiasko Printzea Sariak.\nFuster-ek dioenez, bi sendagai estimulatzaile mota berri ere garatzen ari dira, “oso eraginkorrak”. Horietako batek apoptosi-prozesua neutralizatzeko balio du -produktu toxikoak askatzen dituzten zelulen heriotza fisiologikoa-, eta beste batek organismo osoan defentsako IPAR hartzaileak estimulatzen ditu. Horren ondorioz, “arteriosklerosiaren gaixotasuna desagerrarazi” daiteke.\nIzen handiko zientzialariak nabarmendu duenez, gaixotasun kardiobaskularren aurkako ikerketak “polipildora” bat erabiltzeko joera du, zeinak botika bakar batean biltzen baititu aurkitutako gai aktiboen funtzio guztiak.\n“Polipilula” hori larrialdi-kasuetan bakarrik erabili behar da, pazientea ospitaletik bidean dagoenean, baina ez da erabili behar, Ingalaterran gertatzen den bezala, kolesterola “modu artifizialean” murrizteko.\nFusterrek uste du “aparteko paradoxa” dela ikerkuntzan aurrerapauso handiak eta oso osasun-sistema onak izatea; prebentzioak, berriz, “lehentasunik gabe” jarraitzen du gobernuentzat.\nlectina-eu medicamentos-eu polipíldora-eu


Zutik egotearen eta ibiltzearen garrantzia | Red Menni\nZutik egotearen eta ibiltzearen garrantzia\nGURE PAZIENTE TXIKIEI LAGUNTZEKO BEHARRAREN ONDORIOZ SORTU ZEN DESBERDINAK DIREN BI LAGUNTZA TEKNIKO BATZEAREN IDEIA: MUGITZEKO UPSEE GAILUA ETA BURUA KONTROLATZEN LAGUNTZEN DUEN HEADPOD SISTEMA DINAMIKOA\nEgilea: Irma García\nBilboko Aita Menni Haurren Errehabilitazioko Unitatea\nGure haur errehabilitazioko programen helburuetako bat jarrera bertikala ahal beste berreskuratzea da. Zutik egotea, gizakiaren berezko jarrera dena, oinen gainean tente egotea da. Ibiltzea prozesu konplexua bada ere, terapeutok haurra ibiltzea bilatzen dugu beti. Hala ere, badakigu beti ezin izango duela bere kabuz egin. Horretarako, zenbait laguntza-produktu ditugu.\nZutik egotea eta ibiltzea bultzatu behar dugu, onura argiak ekartzen dituelako zenbait alderditan:\n– Zirkulazio-sistema bizkortzen du.\n– Peristaltismoa bultzatzen du, heste-igarotzea hobetuz.\n– Propiozepzioa hobetzeko du beheko gorputz-adarretan.\n– Aldakako subluxazio arriskua murrizten du.\n– Jarreraren eta orekaren kontrola hobetzen du: enborraren kontrola eta buru-kontrola.\n– Ikusteko gaitasuna hobetzen du, ikuseremua handitzen delako.\n– Hezur- eta muskulu-arazoak prebenitzen ditu.\n– Osteoporosia prebenitzen du.\n– Bihotz-biriketako sistema hobetzen du.\n– Haurraren adorea eta autoestimua hobetzen ditu.\n– Gizarteratzen laguntzen du.\nBatzuetan, batez ere IV. eta V. mailako haurren eta GMFC (mugitzeko desgaitasun larria Gross Motor Function Classification sailkapenean) dutenen kasuan, laguntza teknikoak behar dira, ibiltzen, oinak lerrokatzen, buru-kontrola errazten laguntzeko.\nMerkatuan hainbat irtenbide ditugu. Hala ere, askotan funtsezkoa da gurasoen asmamena ume jakin baten beharretara hoberen egokitzen den irtenbide bat aurkitzeko.\nHoni buruz ari gara: bi laguntza tekniko aldi berean erabiltzea, UPSEE eta HEADPOD.\nUPSEE mugikortasunerako gailua da, eta pertsona heldu baten gorputza haurraren gorputzarekin lotzen duten arnes batzuen ibiltzen laguntzen dio.\nErabiltzeko hiru funtsezko baldintza behar dira:\n1 – Haurrak kontrol fisioterapikoa egitea eta zutik egoteko edota ibiltzeko programa batean parte hartzea.\n2 – Haurraren eta helduaren segurtasuna bermatzeko, haurraren sorbaldek helduaren zilborraren azpitik egon behar dute; bestela, helduaren bizkarrean lesioak izateko arriskua dago eta ez diogu beharrezko egonkortasuna ematen.\n3 – Heldua nahiz haurra zutik egoteko gai izatea, bertikaltasunari eusteko.\nHEADPOD buruaren kontrola bideratzen duen sistema dinamikoa da. Nagusiki lepoko hipotonia duten umeentzat da.\nGure paziente txikiei laguntzeko beharrarengatik sortu zen bi laguntza tekniko horiek bateratzeko ideia. Eta brida arrunt baten bidez, Irisen aita den Pedroren laguntza estuari esker, lortu dugu!!


Autoko osagaien aldizkako azterketak | Consumer\nAutoko osagaien aldizkako azterketak\nPneumatikoek, segurtasun-uhalek eta presio-adierazleek aldizkako azterketa behar dute, guztiek baitute iraungitze-data.\nEgilea: miren 2007-ko martxoak 29\nImagen: Larry D. Moore\n10 urtean behin, 15 urtean behin, edo erabili eta 8 ordura, ABS balaztekin gertatzen den bezala, eskura ditugun ibilgailuko ia elementu guztiek aldizkako azterketa eta higaduraren segimendua behar dituzte. Azterketa horietako asko doakoak dira, hala nola, haizetako-garbigailuak zaintzea edo su-itzalgailua egoera onean egotea, baina beste batzuk, hala nola egonkortasun-kontrolak, 50 euro inguru kostatu daitezke.\nIbilgailuko gidariak bereziki zaindu behar dituen elementuen artean, haizetako-garbigailuak nabarmentzen dira. Aditu askok diote elurra edo euri asko egiten duen lekuetan azterketa hori sei hilabetera egin behar dela. Ez da beharrezkoa tailer batera joatea azterketa egiteko; nahikoa da eskuilen egoera kontuan hartzea eta uniformeki garbitzen duten begiratzea.\nAutoan inoiz falta behar ez den ‘gonbidatuetako’ bat lehen laguntzetarako botikina da. Nahiko ohikoa da botika eta antiseptiko iraungiak eramatea, eta, beraz, behar izanez gero, ezingo dira erabili. Aurreko kasuan bezala, komeni da noizean behin egiaztatzea alkohola ez dagoela iraungita, ur oxigenatua eta tiritak aldatu egin direla, batez ere haurrekin bidaiatzen bada. Autoko botikinean ezinbestekoak diren beste elementu batzuk hauek dira: pintzak, punta biribilduko guraizeak, kotoia, esparatrapua, termometroa, toailatxo antiseptikoak, iodoa edo mertzurokromoa eta analgesikoak.\nErreminta-kaxa ez da iraungitzen, aurreko elementuek ez bezala, baina ohikoa da urteen poderioz giltzen, mailuaren, torlojuen eta abarren bat ere ez izatea. Horregatik, komeni da hiru hilabetean behin begiratzea linternak funtzionatzen duela, ordezko pila batzuk daudela, guraizeak ez direla oxidatu eta moztu, eta bihurkin-sorta ere egoera onean dagoela.\nEskuko su-itzalgailua, autoko maletategian jarri ohi dena, ibilgailuko altzari bihurtzen den beste objektu bat izaten da, urtez urte, eta inork ez du horren berri ematen. Hala ere, komeni da urtero su-itzalgailuarekin doan presio-manometroa irakurtzea; oso baxu badago, bonboiak presiorik ez duela esan nahi du, eta beste bat jarri behar zaiola. Normalean, lau edo bost urterekin iraungitzen da. Azterketa horiek doakoak dira, gidariak berak egin baititzake.\nAdituek segurtasunegunero aztertu behar dela eta bi urteren buruan aldatu behar dela diote. Nahiz eta badirudi gerrikoek ez dutela ez urradurarik ez higadurarik, bi urtetik aurrera propietateak galtzen hasten dira, eta ainguraketak balaztada batzuen ondoren laga daitezke.\nSegurtasun-uhalekin gertatzen den bezala, pneumatikoak egunero zaindu behar dira, baina urtean behin, azterketa sakonagoa egiten zaienean, eta hiru urtean behin, beste azterketa berri batzuk egiten direnean (ordezko gurpila barne). Une horretan, pneumatikoaren hondoko ‘higaduraren’ lekukoek adierazten dute gurpilaren marrazkia legezko gutxieneko sakonerara iritsi dela, eta horrek esan nahi du gidariaren segurtasuna arriskuan dagoela. Baldintza horietan, gidariak pneumatikoak aldatzen ez baditu, Zirkulazio Kodea hautsiko du. Muga hori gainditzen denean, pneumatikoak eraginkortasuna galtzen du, eta, beraz, balaztatzeko behar diren distantziak handiagoak izango dira. Hala, aquaplanning bat izateko arriskua areagotzen da.\nAzkenik, komeni da ohartaraztea automobil baten klimatizagailua ez dela inoiz iraungitzen, baina fabrikatzaileek gomendatzen dute bi urtean behin berrikustea, aire girotuaren gasak propietateak gal ditzakeelako. Sistema behar bezala hozten edo berotzen ez dela egiaztatzen denean, autoa tailerrera eraman behar da. Kasu horietan guztietan, azterketak doakoak ere izan daitezke, gidariaren eskura daudelako.\nBost urtean behin\nAzken urteotan gidariarengandik hurbilago dauden "ohartarazteko" gailuen aniztasuna bost urtean behin berrikusi behar da, baina horrek ez du esan nahi epe horretan iraungitzen direnik:\nOkupazio-sentsoreak airbag-a duen eserlekuren batean norbait eserita dagoen adierazten du, eta, hala, airbag-a aktibatzeko edo ez aktibatzeko, bost urterekin huts egiten du, eta gerriko ohartarazleari lotuta dago. Oso garrantzitsua da aldizka berrikustea, istripu batean, iraungita badago, airbagak ez baitira aktibatuko. Hain zuzen ere, airbag-a bost urtean behin ere iraungitzen da, baina hori jakiteko modu bakarra ‘airbagaren lekukoa’ da, eta martxan ez dagoenean piztuko da.\nSegurtasun-uhala topera duten pretentsoreak ere lau edo bost urtean behin berrikusi behar dira, baina ez dago hainbeste itxaron beharrik. Eraginkortasuna zalantzan jartzen bada, nahikoa da gerrikotik gogor tira egitea, blokeatzen den ikusteko.\nPneumatikoen presioa argi-lekuko baten bidez -presio-adierazlea- kontrolatzen duen sistemak ere azterketa bat egin behar du bost urtean behin, nahiz eta 10 urtera arte ez den iraungitzen.\nErabili eta ordu gutxira… berrikusi egin behar dira.\nABS balaztak aktibatzen direnean, normalean oztoporik ez sortzeko, egoera ezin hobean funtzionatuko dute beste zortzi orduz. Normalean, abs-aren lekukoak jakinaraziko du. Gauza bera gertatzen da egonkortasun-kontrolarekin, egoera zailetan ibilgailuak egiten duen ibilbidearen kontrola areagotzea baitu helburu. Abiadura handiko biraketa egiten denean, sistema horrek aurreko edo atzeko gurpiletako bat balaztatuz murrizten du abiadura, zeharkako mugimenduak zuzentzeko eta ibilgailua egonkortzeko. Hala, ibilgailua bolantearen ibilbidean mantentzea lortzen da. Gailu horri esker, ibilgailua oso azkar egonkortu daiteke eta irristatzeak saihestu. Hala ere, sistema horren eta beste edozein sistemaren fidagarritasuna mantendu ahal izango da, baldin eta kontuz eta abiadura egokian gidatzen bada. Erabili eta zortzi ordura iraungiko da, eta beste batekin ordezkatzen ez bada, oso zaila izango da autoa kontrolatzea, isurtzen badu.\nautomobil berrikusketa neumáticos-eu segurtasun-uhala urteak\nOlioa aldatzea: noiz arte luzatu daiteke?


50€ KO billete faltsua – Guraso.eus\n2020-08-28\tItxaro Mendizabal Amundarain\t3 iruzkin\nBideo honetan Merlí filosofia irakasleak lezio bat eman nahi dio Joan izeneko ikasleari, 50€ko billete bat erabiltzen du horretarako. Erakusten dion aurreneko aldian billetea berri-berria dago, osorik, zimur edo matxurarik gabe. Bere balioaz ohartarazi ondoren, zapaltzen, estutzen joango da, billetea erabat zimurtuta eta ia-ia ezagutu ezinda geratu arte. “Zu billete hau bezalakoa zara, nahiz eta asko zapaldu edo mindu, berdin balio duzu”, izango da emango dion lezioa.\nErabili duen irakasteko modua oso oso ona da, baina zer gertatuko litzateke gu 50€ko billete horrekin beste modu batera identifikatuko bagina?\nNerabe zein heldu askok dituzten arazoen jatorria txiki-txikitatik landu beharko liratekeen oinarri emozionaletan dago. Oinarri emozional hauek ondo finkatzen ez badira autoestimu baxuko pertsonak ‘sortuko’ dira eta autoestimu baxua duen pertsona bat billete horretan identifikatua sentituko da, baina 50€ko billete faltsu bat dela pentsatuko du. 50€ko billete faltsu bezala sentitzen bagara, ez dugu lezio honen balioa ikusiko, eta ez hori bakarrik, gure barruan oraindik eta okerrago sentituko gara, guk bakarrik bait dakigu ez dugula hori balio, faltsutasun horretan, gure balioa hutsa bait da.\nBideo hori ikusi nuen aurreneko aldian ikaragarri gustatu zitzaidan. Mezua ederra da. Bigarren aldiz ikusi nuenean ordea, urte batzuk atzera egin nuen eta Joan-en lekuan eserita ikusi nuen nire burua. Garai hartan, nire etsairik handiena ni nintzen horretan, mezua nola jasoko nuen sentitu nahi izan nuen eta pentsatu nuena hori izan zen, ni ez nintzela benetako 50€ko billetea sentituko, billete faltsua, baliorik gabekoa nintzela uste nuen eta.\nBeti bezala, prebentzioa aldarrikatzera nator. Txiki-txikitatik indartu behar ditugu gure seme-alaben gaitasun emozionalak, haur erresilienteak, adimen emozional altua dutenak, enpatiadunak, frustrazioari tolerantzia dutenak eta gaitasun sozialak dituztenak izan behar dira, inoiz ez daitezen 50€ko billete faltsu sentitu.\nGure seme-alabentzako lezio asko izan ditzakegu, eredu asko erakutsi, baina oinarriak, zimentuak, lantzen ez baitugu, lezio guzti horiek ez dute ezertarako balioko.\n3 iruzkin "50€ KO billete faltsua"\nGUASOAK haurren autoestimua, tratu txarren aurrea nola jokatu – Arrosa\n[…] Itxaro Medizabal: 50€ KO billete faltsua […]\n50€ KO billete faltsua – TTiKLiK!\n[…] GURASO.EUS-en argitaratua: Itxaro Mendizabal Amundarain 2019-01-23 […]\nIRUZURGILEAREN SINDROMEA – TTiKLiK!\n[…] batean guraso.eus webgunerako 50 euroko billete faltsua artikulua idatzi nuen, bertan sarean bueltaka dabilen bideo […]


Amorruak ez zaitzatela itsutu, Jokin! - GARA\nNaiara Larrea Mendieta Derio\nAmorruak ez zaitzatela itsutu, Jokin!\nLehengoan, Kontseiluko ildo politiko instituzionaleko arduradunak idatzitako artikulu batzuk hautsak harrotu dituzte antza denez Jaurlaritzaren bulegoetan.\nAsmo onak, dirua, propaganda... ez dira nahikoa euskararen normalizaziorako. Neurriak behar dira, borondate politikoa neurri eraginkorrak ezartzeko. Plangintzak egin behar dira, ados. Plangintza orokorrak, epe zehatzekin eta neurri argiekin; baina betiere plangintzok bete egin behar dira.\nJokin Azkueren izenean bidalitako erantzunean, baina, galdera argi horri erantzun ordez beste hamaika kontu aipatzen dira, hala ere, guztiei ezin erantzun toki falta dela eta.\nBatetik egiatzat jotzen ditu administrazioaren lorpentzat dituenak. Eta orain dela 5, 10 edo 25 urte baino hobeto gauden edo ez gaudenaren inguruko eztabaidan murgiltzen da. Zoritxarrez, euskarak aurrera egin dezan, Euskal Herriaren euskalduntzea lortzeko eztabaida beste bat dugu: euskarak aurrera egin dezan zeintzuk dira beharrezko dituen minimoak? Galdera honen erantzuna izan behar da Hizkuntza Politika egoki baten ardatza.\nZeri deritzot Hizkuntza Politika egokia? Euskal Herri euskalduna duena helburu, euskara berreskuratzea duena helburu, euskara baita Euskal Herriko berezko hizkuntza, euskaldunok eus- karaz biziko den herri bat nahi dugulakoan bainago. Euskal Herriak herri bezala eskubidea baitauka bere hizkuntzan bizitzeko, horrela izan behar du ezinbestean, euskararik gabe Euskal Herririk ere ez baitago.\nGaur egun, zalantzak dauzkat Jokin Azkuek eta gutun horren atzean daudenek, inondik inora nahikoa egin ote duten beraiei dagokien administrazioaren eremua euskalduntzeko, zalantzak dauzkat euskalduntzea ote den beraien helburua (ala diskurtso horren atzean euskara bigarren mailako hizkuntza bezala mantentzea gordetzen ote den). Hau pentsatzeko datuak egon badaude: Osakidetzarako azken oposaketak, Ertzaintzarako lan eskaintza, bete ez diren plangintzak... Administrazioa eredu izan behar litzateke, eta zoritxarrez ez dugu.\nBestetik, amorruz idatzitako erantzuna iruditu zait. Badirudi herritarrok bagarela nor administrazioaren egitekoak baloratzeko, baina Kontseiluaren esanak, berriz, ez direla aintzat har- tzeko modukoak. Nire iritziz, herritarrok bagara nor baita Kontseilua ere. Kontseiluak euskararen aldeko mugimenduaren izenean berba egiten du, bere baitan biltzen ditu hain zuzen ere urteetan euskararen alde lan militantea eta profesionala egiten dabiltzan hainbat eragile, eta bere esanak euskaldunontzat erreferentzia duina eta argia direlakoan nago. Kontseilua bada nor euskalgintzaren izenean berba egiteko, Kontseiluaren interes bakarra Euskal Herri euskalduna lortzean dago eta bere ekarpenak norabide horretan egiten dituelakoan nago, pausoak egokiak direnean txalotuz, ez nahikoak direnean hala adieraziz eta salatuz. Elkarlana mesedegarria da, baina tamainako erantzunekin zalantzak ditut egon daitekeen borondatearen inguruan.


Ile koipetsuen ezaugarriak eta nola zaindu | Bezzia\nIle koipetsua, ezaugarriak eta zainketa\nSusana Garcia | | Belleza, Edertasun tratamenduak\nPertsona bakoitzak du ile mota espezifikoa, produktu onenekin tratatzeko jakin behar duguna. Ile koipetsua olioa oso azkar pilatzen den ile mota da, izan ere, sebo asko sortzen da buruko larruazalean, ilera zabaltzen baita eta itxura zikin eta matu hori ematen dio.\nGaur ikusiko dugu zer ile koipetsuaren ezaugarriak eta zein izan daiteke zaindu behar dugun ilea mota hau baldin badugu. Benetan lan handia eskatzen duen ile mota bat da, oso azkar zikintzen delako, baina posible da ondo zaintzea nola egiten dakigun.\n1 Ile koipetsuen ezaugarriak\n2 Ile koipetsuen eguneroko zainketa\n3 Saihestu beharreko gauzak\n4 Ile koipetsuentzako erremedio naturalak\n4.1 Sagar sagardo ozpina\n4.2 Jojoba olioa\nIle koipetsuen ezaugarriak\nIle koipetsuak du ezaugarri nagusia buruko larruazalean sebum asko sortzen du. Horrek olioa eta ilea azkar metatzea zikindu eta zikin eta tristea da. Horrez gain, ile mota honek kaskaren arazoa izan ohi du, nahiz eta ez den beti ile koipetsu guztietan gertatzen. Ilea ere fina bada, koipe eta kukurruka hori askoz ere nabarmenagoa izango da.\nIle koipetsuen eguneroko zainketa\nIle koipetsuak behar luke garbitu zikin dagoenean, sebak buruko larruazala kaltetu dezakeelako, bertan geratzen bada. Ilea egunero garbitu behar ez duzula esan arren errebote efektua izan daitekeelako, egunero ilea zikintzen bada, garbitu egin beharko zenuke metatutako seboak sustraia ahuldu ez dezan. Ile lehorrenean gomendatzen da egunero ez garbitzea, beharrik ez dagoelako.\nErabili beharko genukeena da ile koipetsuetarako produktu espezifikoak, arazo horri aurre egiteko eta buruko orea orekatzen ahalegintzen direnak baitira. Ez da gehiegi igurtzi behar, horrek ez baitu laguntzen, eta urteak erabiltzen baditugu ez dugu inoiz muturrak gainditu behar.\nSaihestu beharreko gauzak\nIle koipetsuak oso azkar zikintzen dira, beraz, lehenik eta behin, behar dugu saihestu eskua etengabe pasatzea ilean barrena, gantz hori arrastatuko baitugu eta askoz lehenago zikin geratuko baita. Gainera, ez zenuke inolako xanpurik edo produkturik erabili behar, espezifikoak direnak baizik. Ilea garbitzeko egunero garbitu behar baduzu, xanpua leuna eta eguneroko erabilera bilatu behar duzu, buruko larruazala ez kaltetzeko.\nSinetsi edo ez, elikadurak ere eragiten du asko gure larruazalean eta buruko larruazalean, horixe da koipe kopuru hori sortzen duena. Horregatik, toxina gehiago sortzen duten janari frijituak eta elikagai prozesatuak ekiditen saiatu behar gara eta dieta osasuntsu eta naturalaren aldeko apustua egin behar dugu, hala nola lekaleak, barazkiak eta frutak. Gainera, hidratatuta egon behar duzu egunean bi litro ur edanda, larruazalak lehortasuna izan ez dezan eta sebo gehiago sortu dezan.\nIle koipetsuentzako erremedio naturalak\nBadira zenbait erremedio produktu naturalak erabiltzen dituzte ilea hain azkar koipetsu ez dadin. Produktu kosmetiko egokiez gain, osagai horiek probatu ditzakegu ilea gutxiago koipetsua den ikusteko.\nOzpin honek propietate bikainak ditu dituen azidoek Ph orekatzea lortzen dute larruazalaren. Ontziratutako ura eta ozpin zorrotada duen ontzia erabili eta ileari bota besterik ez dugu egin beharko, jarduteko. Badira ilea urarekin garbitzen dutenak ozpin usaina arintzeko eta badira uzten dutenak eta airean lehortzen dutenak. Astean hainbat aldiz egin behar da emaitzak ikusteko.\nHor badirudi arraroa den arren larruazal koipetsua orekatzen laguntzen duten olioak. Jojoba olioa larruazalak sortzen duen seboaren oso antzekoa da. Hainbat aldiz erabiltzen badugu, ikusiko dugu nola gure larruazalak ez duen hainbeste sebum sortzeko beharrik eta epe luzera lehorra izaten jarraitzen du. Bistan denez, ez da gauza bera larruazalean erabiltzea, izan ere, maskara gisa erabili behar dugu eta gero ilea normal garbitu. Denborarekin sebo gutxiago nola sortzen den ikusiko dugu.\nArtikuluaren bide osoa: Bezzia » Belleza » Ile koipetsua, ezaugarriak eta zainketa\nNola kudeatu kritikak\nLasai egoteko spa asteburua


Madalenako ermita, San Frantzisko Borjakoaren testigu - Oñati - Goiena.eus\nMadalenako ermita, San Frantzisko Borjakoaren testigu\nJone Olabarria 2020-07-27 15:28\nSan Frantzisko Borjakoak oñatiko Santxolopetegi auzoko ermitan eman zituen bi urte, 1551n eta 1552an.\nDuke santua bezala ezagutu izan dute Oñatin mendeetan zehar. Karlos V.a enperadorearen gor-tea utzi eta Jesusen Konpainian sartu zen Frantzisko Borjakoari deitu izan zaio horrela. Alejandro VI.a aita santuaren eta Fernando katolikoaren birbiloba, Gandiako dukea, Llombayko markesa eta Kataluniako erregeordea, duela 505 urte jaio zen; zehazki, 1510eko urriaren 28an. 1551n eta 1552an Oñatiko Madalena auzoko ermitan egon zen gerora santu egingo zuten borjatar noblea.\nKarlos V.aren gortean hainbat eginkizun izan zituen Frantzisko Borjakoak: “Adibidez, kortsarioen kontra egin zuen eta mundu zabalean ibili zen lan horretan”, dio historialari oñatiar Jose Antonio Azpiazuk.\nGertakari batek bultzatu zuen Frantzisko Borjakoa gortea utzi eta jesuita bihurtzera. “Karlos V.a enperadorearen emazte Portugalgo Isabel hil zenean, enperadoreak hilotza Granadara eroateko eginkizuna ipini zion Frantzisko Borjakoari. Portugalgo Isabel hil eta bost egunera iritsi ziren Granadara, eta gorpua usteltzen hasita zegoela ikusteak sekulako erasana eragin zion borjatarrari. Gertakari hark gorteetako bizimodua utzi eta Loiolako Inazioren konpainian sartzera bultzatu zuen”, dio Azpiazuk.\nNobleziako kidea jesuita sartzeak jendartean sortuko zuen eztanda saihesteko, Loiolako Inaziok Erroma uzteko aholkua eman zion, eta, isilean, Euskal Herrira egin zuen, Oñatira. Oñatiko Santxolopetegi auzoko Madalena ermitan eman zituen bi urte, artean Frantzisko Borjakoa zela. Santu XVII. mendean egin baitzuten eta Euskal Herrian 1551. eta 1552. urte bitartean egon baitzen.\nMadalenako ermitak eta Santxolopetegi eta Garibai auzoek bizi-bizirik mantendu dute duke santuaren irudia; horren adierazle, oraindik ere auzoan kontatzen diren istorioak eta ermitak gordetzen dituen erlikiak.\nMadalenako ermitan santu egin ondorengo bere hainbat irudi daude: bat erretaula nagusiaren gainaldean eta bestea bere oratorioa izan zen gelan. San Frantzisko Borjakoa eskuetan burezurra duela irudikatzen da –eskuetan bure-zurra edukitzeak erreferentzia egiten dio Portugalgo Isabelen heriotzaren gertakariari–: “Oñatin, gutxienez, San Frantzisko Borjakoaren lau irudi daude: bi Madalenan, bat San Migel parrokian eta beste bat San Lorentzoko ermitan”, dio historialari Jerardo Elortzak.\nGaur egun erretaula nagusian San Frantzisko Borjakoaren irudia dagoen tokian, Maria Magdalenaren irudia zegoen lehen eta hain zuzen ere, hari otoitz egiten zion Frantzisko Borjakoak bertan bizi izan zen denboran. Maria Magdalenaren jatorrizko irudia Donostian dago, baina Madalenako ermitan haren erreplika bat gordetzen da eta irudiaren azpian San Frantzisko Borjakoari erreferentzia egiten dion idatzi bat dago.


Lomce legea "atzerakoia" dela-eta, Bilbora joateko deialdia egin dute hezkuntza eragileek - Aretxabaleta - Goiena.eus\nLomce legea "atzerakoia" dela-eta, Bilbora joateko deialdia egin dute hezkuntza eragileek\nIrati Goitia 2013-10-09 15:39\nAretxabaletako hezkuntza eragileek zapatuan Bilbon Lomce legearen aurka egingo den manifestazioarekin bat egin dute. Adierazi dute, besteak beste, lege atzerakoia dela eta hezkuntza sistema propioa aldarrikatu dute.\n"Euskal Herriko hezkuntza eragile gehienok -ikasle, familia, langile eta beste hainbat elkarte eta erakundek- argi adierazi dugu azken hilabeteotan Wert hezkuntza ministroak inposatu nahi duen Lomce hezkuntza erreformarekiko gure aurkakotasuna", adierazi zuen Iñigo Louvelli hezkuntza zinegotziak, atzo Arkupen egin zuten pentsaurrekoan. Hala, Aretxabaletako hainbat hezkuntza eragilek, zapatuan, Bilbon Lomce legearen aurka egingo den manifestaziorarekin bat egiten dute: Pausokako irakasle eta guraso elkartekoek, Almen ikastolakoek, Lanbide Eskolako langile eta irakasleek, Kurtzebarriko Lehen Hezkuntza eta DBHko eragile eta guraso elkarteak, Basabeazpi ikastolakoek, HUHEZIk eta Loramendi elkarteak.\n"Lege hau bertan behera uztea exijitzen dugu.Izan ere, zentralizatzailea, adoktrinatzailea, uniformatzailea, atzerakoia, segregatzailea eta elitista da. Ez dugu inola ere Euskal Herrian inposatzea onartuko", esan zuen Louvellik. Hala, Lomce legeari euren aurkakotasuna adierazi eta hezkuntza sistema propioa aldarrikatu zuten.\nEuskal Herriko Sistema propio hori eraikitzeko euren konpromisoa ere erakutsi zuten atzo batu ziren hezkuntza eragileek eta arduradun politikoei ere eskatu diete konpromisoa: "mobilizazio honekin gure ezadostasuna adierazteaz gain, Nafarroako eta EAEko Legebiltzar eta Gobernuei eskatzen diegu Lomce-a gure herriko ikastetxeetan ez dezatela aplikatu eta horretarako bitarteko guztiak erabil ditzatela".\nHezkuntza komunitateaz haratago, euskal herritar guztiei egiten diete zapatuan Bilbora joateko deia. Manifestazioa 17:30ean abiatuko da Jesus Bihotzetik.


First-a prestatzeko ingelesa | MondragonLingua Formación\nB2 First prestatzeko ingeles-ikastaroa\nFirst prestatzeko, konbinatu sareko programa mintzapraktika-eskolekin\nSareko programa espezifikoa\nHasi nahi duzunean\nFirst Certificate prestatzeko ingeles-ikastaroa\nMondragonLinguan B2 First azterketa prestatzearen abantailak\nIkastaro hau ML+ sistemaren arabera egiten da: First prestatzeko sareko programa espezifikoa aurrez aurreko edo IKASGELA BIRTUALAREN bidezko mintzapraktikekin konbinatzen da. Horrela, denbora-mugarik gabe ikasi ahalko duzu, eta zeure burua antolatuko duzu, nahi duzun tokitik.\nIkastaroa astean aurrez aurreko edo IKASGELA BIRTUALAREN bidezko 2 mintzapraktika-saiorekin konbinatzen da. IKASGELA BIRTUALEKO saioek, Skype-ren antzekoek, 20 minutuko iraupena dute. Aurrez aurreko eskolen helburua da ahozko komunikazioa talde txikitan lantzea eta simulakroen bidez azterketa prestatzea.\nEskolak modularrak dira, hau da, bakoitzak helburu zehatz bat du. Horrela, galdutako saioa erraz berreskuratu ahalko duzu. Halaber, edozein arrazoi dela eta, 15 egun eta 2 hilabete bitarteko etenaldi didaktikoa eska dezakezu.\nIngeles-ikastaro erdipresentziala ML+ sistemaren arabera egiten da: First prestatzeko sareko programa espezifikoa aurrez aurreko edo Skype bidezko mintzapraktika-eskolekin konbinatzen da. Horrela, denbora-mugarik gabe ikasi ahalko duzu, eta eskolak gehien komeni zaizun ordutegian eta nahi duzun tokitik egin ahalko dituzu.\nSareko programak First azterketa berme handiagorekin prestatzeko aukera ematen dizu, ariketen eta azterketako atalei buruzko (Reading and Use of English, Listening, Writing eta Speaking) gomendioen bidez.\nIkastaroa astean aurrez aurreko edo Skype bidezko 2 mintzapraktika-saiorekin konbinatzen da. Aurrez aurreko eskolen helburua da ahozko komunikazioa talde txikitan lantzea eta simulakroen bidez (mock exams) azterketa prestatzea.\nSkype-saioek 20 minutuko iraupena dute, eta haietan 2 ikaslek hartzen dute parte gehienez. Saio bakoitzaren amaieran, hutsegiteen eta asmatzeen berri emango zaizu txataren bidez.\nEskolak modularrak dira, hau da, bakoitzak helburu zehatz bat du. Horrela, egunen batean ezin bazara eskolara joan, beste egunen batean joanez berreskura dezakezu.\nAzterketak prestatzeko aurrez aurreko ingeles-ikastaroa\nHome » » First prestatzeko erdipresentziala


Natrak Europako 30 banatzaile handienetatik 24tan ditu bere produktuak - Oñati - Goiena.eus\nNatrak Europako 30 banatzaile handienetatik 24tan ditu bere produktuak\nLeire Kortabarria 2008-12-11 15:33\nTxokolatezko eta kakaozko eta horietan oinarritutako produktuak egiten dituen Natra enpresa –Oñatin Natra-Zahor lantegia duena– Europako 30 banatzaile handienetatik 24tan dago, besteak beste, Carrefour, Metro Group, Tesco, Rewe edo Lidl, talde horrek duen estrategiaren bidetik, hau da, Europako banatzaile marka jorratzea.\nBestelako marka batzuei eusten die Natrak –gurean, Zahor, edo Belgikako marka batzuk–, "tokian errekonozimendu handia dutelako eta oso erantzun ona dutelako". Horixe esan digu Natra-Zahor negozio unitateko zuzendari Pedro Anduagak.\nAnduagaren esanetan, egungo krisi ekonomikoan, "zentzuzkoa da herritarrek gero eta gehiago kontsumitzea banatzaile markak; eta kalitatezko produktuak prezio komenigarriago baten erosteko aukera ematen dute".\nOñatin Natrak duen lantegian 450 langilek dihardute, eta txokolatezko barratxoak eta Zahor markako tabletak eta bonboiak egiten dituzte. Pedro Anduagak dioenez, "sektore honetan, Europako lantegi garrantzitsuenetako bat da Oñatikoa, mundu osorako 400 produktutik gora egiten ditugu-eta; 2008. urtean, 30.000 tona bukatutako produktuko bolumenaz ari gara". Era berean, "Natra-Zahor da Natra talde barruko zentro garrantzitsuenetako bat, 40 herrialde baino gehiagotara esportatzen dugu, eta Europa da gure merkatu nagusia". Horren arrazoia da Europako zenbait herrialdetan kakaozko produktuak kontsumitzeko ohitura handiagoa dagoela: Estatuan, urteko eta biztanleko 1,5 kilo da batezbestekoa; Suitzan, Britainia Handian edo Belgikan, 7-9 kilo.\nHala ere, "tokiko merkatua garrantzitsua da Zahorrendako, hemen daukagun tradizioarengatik", dio Pedro Anduagak.\nEkoizle handiena izatea\nKrisiaren aurrean, Natraren estrategia ez da aldatu: "Banatzaile markarako txokolatezko eta kakaozko produktuen ekoizle eta merkaturatzaile handiena izatea". Urteko azken hiruhilabetean, "igoera garrantzitsua" izan dute Natraren salmentek, iazko datuen aldean. "Gure errezeta berbera da: lehiakorrak izatea kostuetan eta kalitatean, eta I+G-n inbertitzea kontsumitzaileen beharretara egokitzen diren produktuak sortzeko, eta banatzaileei produktuok euren markarekin eskaintzeko aukera ematea".\nNatra taldeak inbertsio garrantzitsua egin du Oñatiko lantegian, eta horren lehenengo emaitza Vital'Crusty barratxoa izan da. Pedro Anduagak gaineratu duenez, "zapore eta osagarri berrien konbinazioekin lanean gabiltza". Horrez gain, beste arlo batzuetan berritzen dabil taldea; besteak beste, osagarri funtzionalak dituzten produktuetan, Natraceutical enpresarekin elkarlanean.


Jai aurreko ekimenan irudixak jaso douz – Turrune!\nJai aurreko ekimenan irudixak jaso douz\n2018/08/12 2018/08/12 turrune\nNahiz eta jaxak ez dizen hasi, ekimenez betetako zapatu euki gendun atzo ta Kirolak leko handi bat euki ban. Fuolin adibidez 41. Andramari sarixe jokatu zan eta AURRERAk sari nagusixe irabazi ban Bermioi 3-0 irabaziaz. Irudixak Ondarruko kirolaten leihoak lagazkuz.\nArraunin be XXXIV. Ondarruko banderi be jokatu zan herriko baxan. Bide batez Eusko label ligako 12. jardunaldixe eta neskan euskotren ligako estropadi bebai. Neskan estropadan, Donostiko Gu Arraunek irabazi dau ikurriñe (herritxar bi tartin, beheko argazkixan ikusiko dozuen latxeik). Mutilletan, herriko ikurriñe Zierbenak erun da.\nBañe dana ez zan kirola ixan atzo. Herriko mutil talde batek dantza etxea urten ban herrixan. Euran arti eta habilidadik erakutsi ben. Artista hutsak benetan.\nAisialdixe, Jaxak, Kulturi eta kirolak\nPrevious Article Jaxetako DANA PREST!\nNext Article Abuztuak 13 (astelehena) jaxetako gaurko egitarau\n2.573.383 bider ikusi gaituzte


Egia hezur duzue J. K. Igerabidek bere azken aforismo liburuari eman dion izenburuaz geroztik. Egia-bidean, egia bila, egia-kezka, egia gezur, egia hegian... Asko zitezkeen egiaz aritzeko idazleak hauta zitzakeen ikuspegiak, eta, askori gertatzen zaiona, liburua amaitutzat jo ostean asmatu du koskan J. K. Igerabidek.\nZer esan nezake egiaz izenburu horretan adierazita ez dagoenik? Egiaz aritu al da, gainera, J. K. Igerabide liburu honetan? Egiatan, sinistuta ekin diolakoan nago, hori bai... baina hurbildu eta urrundu, orain hemendik begiratu eta gero handik ekin dion idazkeraren tankera du liburu honek, bere izenburuak, baiki, beste jauzi bat egiten laguntzen du.\nEgia-gezurrak. Egiarik ez bada ez da gezurrik. Gezurrik ez bada ez da egiarik ûgoirik gabe beherik ez dagoen bezala eta atzealde gabe aurrealderik ez den bezalaû. Txanponaren leon-kastiloak dituzue egia-gezurrak, zeru eta lurrak, itsaso eta lehorrak bezala: elkarrekin sortutako kontzeptuak eta horregatixe, elkar deuseztatzen dutenak, alde bakarreko txanponek bezala alde bakarreko kontzepturik ez dagoenez.\nEgia-gezurrek ere horregatixe dirudite horren erlatibo, horregatixe daude elkarrengandik horren gertu, sarri. Litekeena da, gainera, egia guztiak ere ez guztientzat esanak izatea, hainbeste logia, hainbeste orakuluk eta hainbeste mirakuluk erakutsi diguten bezala. Edo egiak gizarteratzeko bere aldiak behar izatea. Egia apokrifoez ere ari gaitezke, bidenabar, ebanjelio apokrifoz ari gaitezkeen bezala. Behintzat, J. L. Borgesek zioen modu hartan, zeinetan, apokrifo hitzak ez baitzuen gezurraren adiera, baizik eta gordearen adiera. Hartara, ebanjelio apokrifoak gutxi batzuk bakarrik irakur zitzaketenak dira, mundu katolikoaren tradizioa elizetan sekula irakurri ez diren ebanjelioen irudira osatu arren. Gerta liteke Jesusen haurtzaroko ebanjelio arabiarrean dioen bezala, zuhurtziaz erabakitzea Jesusek bere herrikoen artean biziko bazen "bere prodigio, misterio eta parabolak ezkutatzen" hastea, eta hogeita hamar urte egin eta bataiatu zuten arte konformatzea Thoráren arauekin.\nEgia-gezur: gertuegi daude askotan, ez zuhurtziagatik, komenientziagatik baizik. Askok aspaldi ikasi zuten, antza denez, garrantzizkoa ez omen dela zerbait egia den ala ez galdetzea, zerbait sinestarazten asmatzea baizik.\nEgia hezur. Izan ere, egia asmatu egiten da. Batzuetan egia da bete-betean asmatzen delako; eta besteetan egia da ezinbestean asmatu eta sinestea lortzen delako.\nEgia hezur: hara literatura modernoarentzat Igerabidek asma zezakeen irudirik ederrenetako bat, gorde-ezkutuan ageri diren hoskidetasunik zaharrenez baliatuz.\nEgia hezur: Izan ere, metafora, irudia, definizioa, igarkizuna... erretorikan horrenbeste moldeetan deitu dituen baliabideak ez baitira gramatikak erakusten zizkigun atributuzko esaldien erabilera anitzak baino. Definizio batek hartzailearentzat ezezagun bide den kontzeptu bat ezagunago zaizkion beste batzuekin osatutako esaldi atributuzkoa du oinarrian, igarkizunak bezalaxe. Hark, ordea, osatu egin nahi du ezezagun ez dena ezagun denarekin; igarkizunak, aldiz, definizioaren ifrentzuak, ispiluaren zilarralde, ezaguna ezezagun bilakatu nahi du, osagai ezagunez baliatuz. Metafora, irudiarekin... ezezagun den zerbait asmarazi nahi du idazleak. Egia hezur.\nEgia hezur! Inolaz gezurra ez denik ondorioztatu ez duen gizarteak nekez lurpera dezake egiaren kontzeptua. Baina gezurrak horren nabarmen direnean eta egiak horren ezkutaturik agertzen direnean, egia hezur da, Bereterretxeren Khantorian bezala; hezur eta muin, bederen. Eta bedi egia, gizakiak egiazko hezurdura behar baitu bere gorputzari zutik eusteko; ornogabe bilakatu eta egunerokotasunean arrastaka ez bizitzeko.


Hezkuntza Itunaren sindikatu sinatzaileok 2020rako Nafarroako aurrekontuen bidez hura betetzea eta garatzea eskatu dugu | LAB SINDIKATUA\nIrakaskuntza Hezkuntza Hezkuntza Itunaren sindikatu sinatzaileok 2020rako Nafarroako aurrekontuen bidez hura betetzea eta garatzea...\nHezkuntza Itunaren sindikatu sinatzaileok 2020rako Nafarroako aurrekontuen bidez hura betetzea eta garatzea eskatu dugu\nHezkuntza Ituna sinatu dugun sindikatuak kezkatuta agertu gara, Hezkuntza Departamentuak ez baitu deus ere egin 2018ko abuztuan sinatutako Itunaren ondoriozko neurriak gauzatzeko.\nEgoeraren aurrean, LAB, STEILAS, AFAPNA, ANPE, CCOO eta UGT sindikatuok honako hau jakinarazi nahi diegu irakasleei eta iritzi publikoari:\n– Kezkatuak gaude Itunaren Jarraipen Batzordearen hurrengo bilera behin eta berriz atzeratzen ari delako. Bilera hori hitzartua dago; izan ere, Batzordea hiru hilean behin bildu behar da, eta 6 hilabete darama bilerarik egin gabe. Hurrengo bilera urtarrilaren 15era atzeratu dute, baina uste dugu ez dela batere eraginkorra izango, bertan jorratzen ez badira gertatu diren atzerapen eta ez-betetze guztiak, bai eta Itunaren testuan jasotako neurriak aplikatzean sortutako desadostasunak ere.\n– Eskatzen dugu Nafarroako Gobernuaren Aurrekontuen aurreproiektuan sar ditzatela Itunean jasotako neurriak betetzeko eta garatzeko beharrezkoak diren aurrekontu-partida guztiak. Izan ere, hori izan zen egungo Hezkuntzako kontseilariak lehenengo mahai sektorialean hartu zuen konpromisoa.\n– Argi eta garbi adierazi nahi dugu Ituna zintzo betetzen ote den begiratuko dugula, eta, hitzarmena sinatzeko egin zen bezala, ez dugu baztertzen beharrezko neurriak hartzea betetzen dela ziurtatzeko.


19 martxoa, 2012 1+1 843\nTere Madinabeitia eta Idoia Luzuriaga •\nTere Madinabeitia •\nHitz hauek idazteko «gonbitea» jaso nuenean, eguerdia zen, bulego batean sartuta nengoen, eta leihotik, kanpoko eguraldi zoragarriaren argitasuna sartzen zen. Burura etorri zitzaidan orduan gaztelaniazko esaera hau: «En marzo el sol pega con el mazo», eta euskaraz parekiderik ote zegoen hasi nintzen pentsatzen. Esaera zaharren mundua ez da niretzat, egia esan, oso ezaguna. Euskaltegiko irakasle izan nintzen garaian nire ikasleei erakusteko derrigor ikasi behar izan nituen haietako batzuk besterik ez ditut gogoan: «A ze parea, karakola eta barea!», «Zozoak belari ipurbeltz»…\nBaina ez, nik «En marzo el sol pega con el mazo» hura nahi nuen euskaraz, eta halako batean, Eusko Jaurlaritzak kaleratu berri duen itzultzaile magiko eta fantastikoa etorri zitzaidan burura. Eta horrela, www.itzultzailea.euskadi.net helbidean sartu nintzen, itzuli nahi nuen testua idatzi, eta honako emaitza jaso nuen: «martxoko eguzkiak mazoari ondo ematen dio». Ez ba, hori ere ez zen ba nik nahi nuena, eta gehiago ikertu eta gero, hona hemen lortu nuena: «Eguxkixe ta eurixe, martiko egueldixe», «Martxoa, ardi zarraren mazoa”, «Martxoko eguzkia txarren txarrena», «Nahi bada osagarri, kasu martxoko iguzkiari», «Osasuna maite dabenak lotsa euki bear martiko eguzkiari» (Gotzon Garatek osatutako bildumatik hartuak). Ba nahi duzuena aukeratu lagunok, eta egiozue kasu esaerari udaberria laster heltzear den honetan (elurra ere iragarrita dago ordea! Hau da eromena!).\nIdoia Luzuriaga •\nBeharko dugu bai udaberria, krisi eta egonezaren negu honetan. Nik zure hitzak irakurtzerako, lau ormetan sartuta nengoen ni ere, baina kanpoan baino giro epelagoa zegoen. Zuk esan duzu, Tere, eromena. Baina ez bakarrik eguraldiari begira, orokorrean giroari dagokionez. Hortaz niri beste esaera zahar bat datorkit burura. Gure bizitza gidatzen duten «indarrek» egiten dituzten aldrebeskeriak ikusita «donde no hay mata, no hay patata» datorkit. Ea ba hori nola itzultzen den: «Tokian mulurik ez dagoen patatarik ez dago» dio itzultzaile ofizial horrek. Arraroa benetan. Egon naiz tarte baten honen baliokidea bilatzen, han edo hemen, euskara jatorrean, baina ez dut topatu. Gainera, ni ere ez naiz oso esaera zahar zalea.\nDena den, ezin etsita, Merkel eta Sarkozyri mezu elektroniko bat bidaltzea bururatu zait, frantsesez eta alemanez horrelakorik ba ote dagoen galdetzeko. Merkelek haserre erantzun dit, «nola ez duzuela patatarik? Zertan izan zarete orain arte, lanak aurretik egin behar dira?». Nikolasek, ordea, hori ekiditeko, patata gabezia alegia, neurri sakonak hartu beharko direla esan dit. Patata tortilla pintxoen ekoizpena murriztu egin beharko ditugu datozen hilabeteotan Europan onargarriak diren neurrietara iristeko, patatak ez dizkigute eta nolabait utziko.\n« Juana ez zen hain eroa\nZaldibia sarean »


Bildu.info webgunea aurkeztu du koalizioak – Alternatiba\nBilduk “bilgune” izan nahi duen webgunea aurkeztu du gaur\nEusko Alkartasuna, Alternatiba eta independente ezkertiarrek osatutako koalizioak Bildu.info atariaren aurkezpena egin du gaur Bilbon. Prentsaurrekoan Zuriñe Gaintza, Amaia Agirresarobe, Lore Martinez eta Asier Gomez izan dira. “Herritar guztiei eskaini eta beraiekin konpartitu nahi dugun tresna da webgune hau”, Gaintzak adierazi duen legez.\nKoalizioari buruzko berriak, irudiak eta bideoak jasotzeaz gain, Araba, Bizkaia, Gipuzkoa eta Nafarroak espazio propioak dituzte webgunean. Era berean, herriz herri hautes-programen eta hautagaiei buruzko kontsultak egiteko aukera zabalduko du. Gainera, Martinezek aurreratu duen legez, ekitaldi nazioanalak streaming-ean emitituko dira aurrerantzean.\nKoalizioak teknologia berrien “trena” hartu nahi du eta webgunea ezezik, hemendik aurrera Facebook, Tuenti eta Twitter sare sozialetan ere ariko da, aurreratu du Gomezek. “Herritarron sareko eremu pertsonal horretara sartu nahi dugu eta herritarrei gure berri eskaintzeaz gain, partaide izan dadila nahi dugu”.\nAgirresarobek “ekarpen motibagarritzat” jo du webgunea eta “egun Euskal Herrian bizi dugun ilusio eta itxaropena” lau haizetara zabaltzen lagunduko duela iragarri du. Izan ere, “aldaketa politiko eta sozialerako” lagungarri izan daitekeela gaineratu du: “Hemen ez da filtrazio interesaturik izango, herritarren indarrak biltzeko gogoa isladatuko da, prozesuari bultzada geldiezina erakusteko leihoa izango da eta ezkerreko politikak aplikatzeko proposamenen kokapena”.\nAzkenik, Gaintzak “EAJk, PSE-EEk eta UPN-Alderdi Popularrak isladatzen duten politika egiteko estilo zaharkitu, usteldu eta etsigarritik” aldendu eta “freskura, ilusioa, gogoa eta itxaropena” kontrajarri nahi diotela nabarmendu du. Izan ere, “herri interesak” dira Bilduren lehentasunak eta horrek “Madrilen zein euskal alderdi jakin batzuetan” kezka handia eragin du, bere ustez. “Kezka horien iturria jasotzen ari garen babes zañaba baino ez da”, laburbildu du zerrendaburuak.